TotalCar.rs » Završena veličanstvena manifestacija 24 sata elegancije\n24 sata elegancije, novo\nNajvažniji događaj sveta automobilizma u našem regionu, u okviru Zenith 24 sata Elegancije By Chivas, imao je svoju fascinantnu završnicu u Beogradu sa spektakularnom paradom i izložbom najlepših oldtajmera koji su blistali ispred Grand Kazina Beograd tokom vikenda, i oduševili posetioce.\nCentralni događaj ovog nesvakidasnjeg festivala izuzetnosti, šestog po redu, koji u Beograd dovodi najznačajnije svetske brendove i najcenjenije kolekcionare klasičnih automobila, je bio Zenith Konkurs Elegancije, koji je impresionirao paradom i izložbom lepotana koji su od Kalemegdana, gde su privukli veliki broj građana, odjezdili ka Grand Casino Beograd, koji je vec šestu godinu za redom domaćin ovog prestižnog skupa.\nOvogodisnji dobitnik trofeja Chivas Best os Show – priznanja za najlepši automobil izložbe, je bio elegantni Alfa Romeo 2000 Touring Praxo iz 1960 godine, vlasništvo trenutno najznačajnijeg svetskog kolekcionara Korada Lopresta (Corrado Lopresto), koji pobeđuje u Beogradu već po treći put.\nZenith 24 sata Elegancije By Chivas, je inače jedini događaj iz Srbije uvršten na prestižnu listu događaj podrzanih od strane UNESKO-a, kojom su klasični automobili svrstani u red svetske kulturne baštine, a u godini kojom FIVA-svetska federacija klasičnih automobila-obeležava pola veka postojanja.\nZahvaljujući naporima osnivača manifestacije, Aleksandra Đorđevića u saradnji sa Srpskim Savezom za Istorijska vozila(SSIV) i njegovim predsednikom Daliborom Ružićem, a uz učešće mnogobrojnih kolekcionara iz naše zemlje i sveta, Beograd je još jednom potvrdio svoju poziciju grada sa jedinistvenim nasledstvom koji još od 30ih godina prošlog veka ceni automobilsku kulturu i ne zaboravlja zlatnu eru kada je 1939 održan Grand prix.\nOrganizatori već 6 godina kreiraju ovaj spektakularni događaj, koji je u kalendaru mnogobrojnih svetskih kolekcionara ali i građana Beograda, za koje je 24 sata Elegancije 2016, jednom od svojih dimenzija, pravi praznik kulture oldtajmera.


UZ MESIJA I DURENTA Đoković u Top 10 najbogatijih na svetu ispod 30 godina!\nNajbolji srpski sportista Novak Đoković nalazi se u Top 10 listi najbogatijih ispod 30 godina.\nDrugi teniser sveta deli šestu poziciju sa pevačem Džastinom Biberom i američkim košarkašem Kevinom Durentom. Đoković, Biber i Durent su za godinu dana, od prvog juna 2015. do prvog juna 2016. godine, zaradili po 56 miliona dolara, prema istraživanju Forbsa.\nNa prvom mestu liste najbogatijih ispod 30 godina nalazi se pevačica Tejlor Svift koja je zaradila 170 miliona dolara, 60 miliona više od benda “One direction”, koji broji četiri člana.\nFudbaler Barselone Lionel Mesi je na trećoj poziciji, pošto je zaradio 81,5 miliona dolara. Iza Mesija su pevačice Adel (80,5 miliona) i Rijana (75), a zatim slede Đoković, Biber i Durent.\nU Top 10 najbogatijih nalaze se i pevač benda Vikend sa zarađenih 55 miliona, dok su golfer Džordan Spit i ragbista Kem Njuton zaradili po 53 miliona dolara.


Brnabić izrazila nadu da će izmenjen Zakon o eksproprijaciji u četvrtak biti pred Vladom Srbije\nPremijerka Srbije Ana Brnabić izjavila je danas u Nišu da se nada da će Zakon o eksproprijaciji biti izmenjen do redovne sednice Vlade u četvrtak, u skladu sa primedbama gradjana i onim što je „naložio predsednik Aleksandar Vučić“.\nBrnabić je rekala i da na izmenama Zakona o eksproprijaciji radi Ministarstvo finansija,.\nPrema njenim rečima, svakako je važno da razgovaraju sa Nacionalnim konventom i sa „svima ostalima koji su imali komentare i zamerke na zakon“.\n„Nadamo se da će onda ljudi biti mnogo sigurniji i bezbedniji, ali i da još jednom vide da taj Zakon apsolutno nema nikakve veze ni sa projektom Rio Tinta, ni sa bilo kojim drugim pojedinačnim projektom, već ima veze isključivo sa efikasnom realizacijom javnih kapitalnih investicija, pre svega u puteve i železničku infrastrukturu“, istakla je Brnabić.\nPremijerka i ministarka za rad, zapošljavanje i boračka i socijalna pitanja u Nišu su razgovarali sa predstavnicima Krovne organizacije mladih o izmenama Zakona o mladima i Zakona o volontiranju, kao i o prioriteti mladih za novu Nacionalnu strategiju za mlade.\nAna Brnabić, Rio Tinto, Zakon o eksproprijaciji\nPreko dana sutra sunčano vreme do 36 stepeni, uveče kiša i grmljavina\nHitna pomoć: Dečak biciklista teško povređen u saobraćajnoj nesreći na Pančevačkom mostu\nZajedno: Od hrabrih činovnika očekujemo da progovore o kriminalu\nPešić: Svi zajedno da razmislimo kako dalje


Većnici Pirota usvojili predloge odluka iz značajnih oblasti života grada. Lokalni akcioni plan za decu izdvaja Pirot kao primer brige o deci u Srbiji - Pirot Plus Online\n20. novembar 2019. 15:00 Lokalna samouprava Pirot Plus Online\nDanas je održana sednica Gradskog veća na kojoj su razmatrana pitanja iz oblasti planiranja i uređivanja građevinskog zemljišta, komunalne, imovinsko pravne oblasti, programima za unapređenje bezbednosti saobraćaja kao i korišćenju sredstava za zaštitu životne sredine, a posebnu pažnju privuklo je razmatranje Lokalnog akcionog plana za decu za period do 2024. godine.\nVećnici su najpre razmatrali i usvojili Plan detaljne regulacije „Poslovna infrastruktura – deo Logističkog centra“ u Pirotu. Reč je o važnom planu s obzirom na nedostatak prostora u Industrijskoj četvrti koji bi se realizacijom Plana proširio za nešto više od sedam hektara. Osnovna koncepcija uređenja prostora je aktiviranje novih prostornih kapaciteta za razvoj Logističkog centra Pirot. Plansko područje predstavlja drugu fazu Logističkog centra sa osnovnom namenom skladišnih i servisnih funkcija.\nTema koja je pobudila veliko interesovanje jeste Lokalni akcioni plan za decu za period od 1919. do 2024. godine. Ovo je treći Plan po redu koji Pirot uspešno realizuje u kontinuitetu, istakla je Slavica Stanisavljević, koordinator izrade LEAP-a. Planovi su rađeni u skladu sa Nacionalnim akcionim planom i prilagođeni potrebama sa lokala.\nU nastavku sednice većnici su, pored ostalog, usvojili predlog odluke o komunalnim i boravišnim taksama, izmene Odluke o linijskom prevozu putnika u gradskom i prigradskom saobraćaju na teritoriji grada, Programa korišćenja sredstava za zaštitu i unapređenje životne sredine i Programa korišćenja sredstava za unapređenje bezbednosti saobraćaja.


Nema poskupljenja struje za domaćinstva – ЕРС\n26. августа 2019. in Novosti\nU Republici Srpskoj će od nedjelje, 1. septembra, cijena električne energije za određene industrijske kupce biti veća, dok za građane neće biti poskupljenja, potvrdio je generalni direktor „Elektroprivrede Republike Srpske“ Luka Petrović.\nPetrović je rekao da je Uprava „Elektroprivrede Republike Srpske“ danas imala sastanak sa predstavnicima Sindikata elektroprivrede, energetike i Кonfederacije sindikata Srpske, te da je glavna tema bila povećanje cijena električne energije.\n„U Republici Srpskoj postoje ukupno 24 pravna lica koja imaju licencu za snabdijevanje električnom enegijom, a jedan od tih snabdjevača je i `Elektroprivreda Srpske`“, naveo je Petrović.\n„Mi želimo da zadržimo sve kupce i od ovih 1.174 kupca mi smo korigovali cijenu električne energije za njih oko 200 i ponudili odgovarajuće ugovore“, ističe Petrović i dodao da, u slučaju da kupci ne potpišu ugovor ni sa jednim snabdjevačem, oni će od 1. septembra biti van mreže.\n„U Srbiji je 58 evra po megavat-času, u Hrvatskoj je oko 55 evra, u `Elektroprivredi BiH` je oko 50 evra, u Crnoj Gori 45 evra, a kod nas je to do sada bilo 31,3 evra i mi smo tu cijenu povećali“, kaže Petrović.\n„Mi za to nismo još organizaciono spremni, tako da će 499.000 domaćinstva ostati na nepromijenjenim cijenama i na javnom snabdijevanju, a to znači po najnižoj cijeni električne energije na Balkanu“, naglašava Petrović.\nPredsjednik Кonfederacije sindikata radnika Željko Tepavčević rekao je da Кonfederacija pozdravlja odluku „Elektroprivrede Republike Srpske“ jer ostaje socijalno odgovorna i neće povećati cijenu električne energije za građane, domove zdravlja, bolnice i vodovode.\nSindikalci su naveli da podržavaju ovakvu poslovnu politiku „Elektroprivrede Srpske“.\nPredsjednik Sindikata „Elektroprivede Srpske“ Zoran Mićanović smatra da bi dosta bolje bilo u ovom preduzeću da je odluka o izlasku na tržište donesena prije tri godine.\nNa današnjem sastanku bilo je riječi o unapređenju položaja zaposlenih u „Elektroprivredi Srpske“, ali i o investicionom ciklusu „Elektroprivrede“ koji slijedi.


Obogaćen bolnički bibliotečki fond - Opšta bolnica Đorđe Joanović Zrenjanin\nObogaćen bolnički bibliotečki fond\nOpšta bolnica «Đorđe Joanović» Zrenjanin, obogatila je tokom maja meseca svoj bibliotečki fond. Pored postojećeg bibliotečkog fonda koju čine monografske i serijske publikacije pretežno stručne medicinske literature namenjene stručnom usavršavanju svojih zaposlenih, Centralna bolnička biblioteka obogatila je svoj fond sa 100 naslova dečje, popularne i zabavne knjige.\nDonacijom «Narodne biblioteke Srbije» iz Beograda, Pedijatrijsko odeljenje naše bolnice proširilo je ponudu deci na bolničkom lečenju sa 35 naslova knjiga koje će svojim sadržajem sasvim sigurno probuditi pažnju i želju kod dece da se druže sa knjigom.\nTakođe, Centralna bolnička biblioteka stavila je na raspolaganje svojim zaposlenim radnicima mogućnost da pročitaju mnoge bestselere, nagrađivana izdanja u poslednje dve godine, među kojima su poznati autori: Mirjana Bobić Mojsilović, Ljiljana Đurović Habjanović, Milica Jakovljević, Olaf Olafson, Orhan Pamuk i dr.\n65 naslova popularne beletristike izložena su u Centralnoj bolničkoj biblioteci svim zaposlenim radnicima na korišćenje.\nRealizacija ove ideje, koja je imala za cilj popularizaciju knjige među čitaocima, u ovom slučaju radnicima B olnice, sasvim sigurno ne bi se ostvarila u tako kratkom vremenskom periodu da nije bilo dobre saradnje i velike podrške Matičnog odeljenja Gradske narodne biblioteke «Žarko Zrenjanin» iz Zrenjanina.\nUz veliku pomoć i zalaganje bibliotekara Gradske narodne biblioteke u Zrenjaninu, gđe. Dušice Mandić, uspeli smo da u veoma kratkom roku realizujemo ovu ideju.


Blizanci - godišnji ljubavni horoskop za 2015. godinu\nHome » Ljubavni horoskop » Blizanci – godišnji ljubavni horoskop za 2015. godinu\nJarac, Devica, Škorpija\nBlizanci, Rak, Vodolija\nGodina važnih odluka je pred vama. Vaćnih odluka za one koji su u dužim vezama, i koji bi trebalo da donesu odlulku da li je to to, ili ipak nije to to. Ako ste u vezi sa nekim ko vas privlači na sve moguće načine, a koga istinski i ne cenite previše zbog ljudskih vrednosti, vaša emotivna strana će duboko u vama patiti i definitivno će tokom ove godine doći do neizbežnog raskida veze. Takođe, blizanci koji imaju odlične veze mogu da ostanu bez njih zbog manjka kompromisa sa partnerom, neke stvari ove godine partner neće tek tako moći da vam toleriše, i postoji realna šansa da ostanete bez njega. Ako ne želite da vam se to dogodi, pogledajte šta znače reči popuštanje i kompromis, i biće sve ok.\nPrva tri meseca 2015. vaš ljubavni život bi mogao da dobije određenu dozu konfuzije, odnosno ako mislite da niste dobro shvaćeni, odmah razjasnite sve nejasnoće i jasno stavite do znanja svoje namere, jer u suprotnom možete da se zateknete u masi čudnih situacija.\nAko ste nezadovoljni u vezi, otpir i tenzija će samo rasti, sve do septembra, kada biste definitivno trebali da razmislite o raščišćavanju odnosa i odmora od svih frustracija koje imate.\nBlizanci koji trenutno nisu u vezi imaju najbolje šanse za upoznavanje srodne duše u drugom tromesečju ove godine, i to će im prilično zanimljivi biti ljudi rođeni u znaku Ovna, Device, Jarca ili Škorpije. Potrudite se da se što bolje predstavite tim osobama, pošto će vas više ceniti što vas više upoznaju, a to bi na kraju moglo da dovede do prave ljubavi…


Novi vlasnik poručuje da će uložiti više od 35 miliona evra u Luku Novi Sad | N1 Srbija\nNovi vlasnik poručuje da će uložiti više od 35 miliona evra u Luku Novi Sad\n27.09.2019. |19.25 |\nTri meseca nakon što je kompanija DP World iz Ujedinjenih Arapskih Emirata preuzela Luku Novi Sad, novinarima je predstavljen plan poslovanja i investicija, koje će, kako su najavili, prevazići 35 miliona evra. Luku su obišli ministarka građevine i saobraćaja, gradonačelnik Novog Sada i ambasador Ujedinjenih Arapskih Emirata u Srbiji, koji su poručili da su, nakon više od godinu dana intenzivnih pregovora, zadovoljni što je u Srbiju došao jedan od najboljih svetskih lučkih operatera.\nTehnika stara više od pola veka biće popravljena ili zamenjena, nova skladišta izgrađena, a lučki prostor adaptiran tako da može da radi 24 sata, 365 dana u godini.\nInvesticije planirane u dve faze do 2025, funkcionerima, ali prvi put i novinarima, predstavili su novi vlasnici Luke Novi Sad - poslednje državne luke koja je privatizovana. Iz arapske kompanije poručuju – uložiće više od 35 miliona evra, jer su njihovi planovi za poslovanje u Srbiji dugoročni.\n"Ali ovde ima jedna veoma važna investicija koju nismo uveli u prezentaciju, ali mislim da je važnija, to je investicija u ljude. Danas imamo 150 ljudi, ali to je tek početak", rekao je Rado Antolović, predstavnik Skupštine akcionara DP World.\nPovećanje pretovara robe, ali i uvođenje drugih usluga u luci, povećaće, navodi, i broj radnih mesta, ali ne precizira za koliko, niti u kom periodu. Od novog vlasnika, koji je luku kupio za skoro osam miliona evra, posle više neuspelih javnih poziva, u gradu mnogo očekuju.\n"Želimo da vidimo veliki robni transport sa ove lokacije, ali želimo da DP World otvori i najmoderniji pristan za putnički saobraćaj na Dunavu", rekao je Miloš Vučević, gradonačelnik Novog Sada.\n"Reći ću vam da je DP World prvi strani investitor u vodni saobraćaj u našoj državi. Nekako je taj vodni saobraćaj decenijama ostajao pored nas. Nekako smo uvek više mislili na autoputeve i železnicu, nego što smo mislili na luke i vodne koridore", kaže ministarka Zorana Mihajlović.\nMinistarka dodaje – to je greška koju će ispraviti i najavljuje ulaganja u luke u Srbiji.\nNa pitanje šta su u novosadskoj zatekli kada su došli pre tri meseca, budući da je, prema pisanju medija, odlazeći direktor, inače kadar SNS-a, Aleksandar Milovančev, sebi i zaposlenima isplatio 97 miliona dinara, u novom menadžmentu nisu želeli da preciziraju.\n"To što se desilo ovde bilo je stvarno lično, "bad management" ja zovem, a ne sa strane države. I mi radimo da bi to počistili, da se to sve sredi. Hvala", rekao je Antolović.\nDa loše odluke pojedinaca ne treba dovoditi u vezu sa Srpskom naprednom strankom kojoj pripadaju, stav je i njenog potpredsednika.\n"To jeste politika ove kuće, odnosno ove firme, a ne neke političke stranke", kaže Vučević. Ponavlja da su za Milovančeva moguće i političke posledice.\nDeo stručne i političke javnosti, pa i deo vladajuće koalicije u Novom Sadu, bio je protiv prodaje poslednje luke u državnom vlasništvu. Njihov argument bio je da je to kompanija koja pozitivno posluje, te da bi uz određena ulaganja, ona mogla povećati kapacitete i novac, umesto privatniku, donositi državi.\nLuka Novi Sad Novi Sad Ujedinjeni Arapski Emirati Miloš Vučević Zorana Mihajlović Aleksandar Milovančev investicija SNS DP World\nŠampanjac dijamanti ferari i Dubai Šampanjac dijamanti ferari i Dubai Abu Dhabi Abu Dhabi viju viju viju viju viju aaa Abu Dhabi Abu Dhabi dijamanti viju viju aaa\nNema više šta da se proda u Beogradu, pa rasprodaju Novi Sad.\nDa li su to oni isti arapi što grade Beograd na vodi?


Aleksandra Pavlović - agencije\nAleksandra Pavlović - agencije | 17. dec 2020.\nOna je na onlajn debati o veštačkoj inteligenciji i slobodi izražavanja koju je organizovala Misija OEBS u Srbiji predstavila istraživanje o informativnim navikama domaćih digitalnih korisnika koje pokazuje da među onima koji se informišu onlajn postoje tri glavna izvora vesti – sajtovi tradicionalnih medija (35 odsto), društvene mreže (32 odsto) i televizija (30 odsto).\nOna je rekla da 81 odsto intervjuisanih koristi tradicionalne medije i 95 odsto digitalne medije i da se isti broj ljudi informiše na televiziji i na društvenim mrežama, kao i da se televizor i mobilni telefon izjednačuju u korišćenju za pristup informacijama.\nMilivojević je dodala da poverenje u medije stalno opada, ali da se ove godine pokazuje i da je veliki pad poverenja u društvene mreže i navela primer da 35 odsto ljudi kao glavni izvor informacija koristi društvene mreže, a da im samo 25 odsto veruje.\nIstakla je da dve trećine korisnika ima posrednika (kakve su na primer društvene mreže) između informacije i sebe i da su građani Srbije skloniji da im algoritam na osnovu njihovih ranijih pretraživanja vrši selekciju vesti, a ne novinari kao profesionalci.\nOna je ukazala da 50 odsto publike aktivno izbegava vesti i da veliki deo publike nema ništa protiv da dobija samo vesti sa kojima je saglasan (posebno mladi), dok se veliki deo publike informiše incidentno.\nGeneracijski jaz je vidljiv kada je reč o upotrebi društvenih mreža i izboru mreže preko koje se prate vesti, pa instagram intenzivno koriste mladi, za vesti njih 54 odsto, dok stariji od 55 godina viber koriste za informisanje (40 odsto).\nŠto se tiče mlađe populacije mobilini telefon je ubedljivo najdominantije sredstvo pomoću koga se oni informišu – 92 odsto njih. Dominantno ga koriste sve starosne grupe, ali raspostranjenost i značaj padaju sa godinama, tako da ga tek nešto više od polovine 52 odsto starijih od 55 godina tako vide.\nUprkost praćenju različitih medija, poverenje u medije je izrazito nisko. Samo petina ispitanika se usaglasila sa izjavom da se u većini slučajeva može verovati vestima.\n„Pad poverenja nije samo činjenica da mediji ostaju bez njihove glavne supstance, nego govori o korisćenju dezinformacija ili takozvanom informacionom neredu u medijima“, istakla je Milivojević.\nMaksić ističe da su za tu vrstu medija suštinski važna pitanja kako će veštačka inteligencija, odnosno algoritmi, uticati na proizvodnju sadržaja, kako da dođu do publike, kako da mere uspeh u tom digitalnom prostoru, koje resurse treba da poseduju da bi ostali konkurentni.\n„Mislimo da je ovo jedan od puteva za rešavanje problema, učešće u kreiranju politika, medijskih zakona… još jedan put je samoregulacija i mediji treba da pogledaju sebe i svoju profesiju, a sa druge strane je važno povezivanje sa međunarodnim organizacijama, da se ukači voz, šta recimo radi EU po pitanju algoritama i regulacije društvenih mreža i digitalnog prostora“, rekla je ona.\nPravna ekspertkinja Bojana Kostić govorila je o regulacijama i zakonima u medijima.\n„Postoje dva dokumenta koji se direktno bave slobodom izražavanja i veštačkom inteligencijom, oba dokumenta počivaju na konstantnoj pretpostavci o osnovim pravima koja se moraju poštvati“, navela je Kostić.\nNapomenula je i da Zakon o platformama ima funkciju da spreči govor mržnje. Problem nastaje u tome što govor mržnje još nije konkretno definisan i zavisi od više faktora u sklopu jedne države. Sankcije kada se prekrši Zakon o platformama mogu biti između pet do 50 miliona evra.\nVeštačka inteligencija ne može da se osloni bez znanja stručnjaka u određenoj oblasti. Zbog toga je važno da institucije poput Ministarstva kulture i informisanja, Fakuteta političkih nauka, Filozofskog fakulteta treba da doprinesu u razumevanju različitih uloga koja veštačka inteligencija može da igra u određenim situacijama.\nGordana Janković iz Misije OEBS govorila je o tome kako veštačka inteligencija može da utiče na kreiranje javnog mnjenja. Stoga je istakla da ,,novinarska i medijska udruženja moraju da podižu svest građana o različitim aspetima veštačke intelgencije i njenom potencijalu“.\nPredstavnica Ministarstva državne uprave i lokalne samouprave i predstavnica Srbije u okviru Komiteta za izradu pravnog okvira za veštačku inteligenciju Saveta Evrope Dara Gravara rekla je da je među ciljevima razvoja veštačke inteligencije i obezbeđivanje etičke i bezbedne primene veštačke inteligencije.\n„Ovaj cilj stoji u istoj ravni sa ciljevima razvoja veštačke inteligencije i njime se podrazumeva zaštita podataka i zaštita od diskriminacije“, rekla je Gravara.\nOna je navela da je Evropska unija predstavila etičke smernice za pouzdanu upotrebu veštačke inteligencije i da ona mora ispuniti to da ima ljudski nadzor, bude sigurna, obezbedi privatnost podataka, bude transparentna, obezbedi diverzitet i da ne diskriminiše i bude odgovorna.\nKako je kazala, do kraja 2021. EU priprema direktivu koja će definisati veštačku inteligenciju i pravni i etički okvir.\nGovoreći o veštačkoj inteligenciji Tamara Filipović Stevanović iz Nezavisnog udruženja novinara Srbije rekla je da veštačka inteligencija neće moći u potpunosti da zameni ljude u novinarstvu, da sada ona pruža alate koji pomažu novinarima da obavljaju svoj posao, ali da je etika, koja je stub novinarstva, apostrofirana kao izazov na polju čitave veštačke inteligencije.\nPredstavnica Ministarstva kulture i informisanja Slavica Trifunović rekla je da je jedno od najvažnijih pitanja kako razvoj veštačke inteligencije utiče na slobodu izražavanja koja je temeljno ljudski pravo i istakla da se to pravo mora uzeti u obzor pri razvoju veštačke inteligencije\nOnlajn mediji Snježana Milivojević\n← Boli me uvo, boli me zub\nGrupa od 38 američkih saveznih država tužila kompaniju Gugl →


Tri Amerikanca kidnapovana u Bagdadu - 17.01.2016, Sputnik Srbija\nTri američka vojnika i prevodilac su navodno kidnapovani od strane militanata u iračkoj prestonici Bagdad danas. 17.01.2016, Sputnik Srbija\nNema razloga za brigu, stiže Rambo u jednodnevnu posetu.\n21:38 17.01.2016 (Osveženo: 22:51 17.01.2016)\nIako nisu potvrdili identitete otetih, iračka nezavisna novinska agencija „Akad njuz“ navela je da su američka vojna lica i prevodilac među zarobljenima na jugu Bagdada.\nAmerička ambasada u Bagdadu potvrdila je da je „nekoliko“ američkih građana nestalo. „Radimo u punoj saradnji sa iračkima vlastima da pronađemo i vratimo pojedince“, rekao je portparol Ambasade SAD Skot Bolz.\nNavodi tek treba da se utvrde, ali arapski informativni kanal „Arabija“ saopštava da su ih potvrdili „dobro obavešteni izvori u Bagdadu“.\nIz američke ambasade u iračkoj prestonici saopštili su da su upoznati sa navodima, ali da još uvek ne mogu da komentarišu.\n„Svesni smo izveštaja da su američki građani nestali u Iraku“, zvaničnik Stejt departmenta, koji je želeo da ostane neimenovan, rekao je za Rojters.\n„Radimo u punoj saradnji sa iračkima vlastima da pronađemo i vratimo pojedince.“\n„Bezbednost i sigurnost američkih građana u inostranstvu je naš najveći prioritet“, dodao je Kirbi u svojoj izjavi.\nPrema Si-En-Enovom dopisniku Majklu Holmsu, koji se poziva se na visokog zvaničnika za bezbednost, tri američka vojnika su nestala u iračkoj prestonici pre dva dana.\n18 Januar 2016, 00:42


Administrativna saradnja za mjerne instrumente – Zavod za metrologiju Crne Gore\nAdministrativna saradnja za mjerne instrumente\nHome/Novosti/Administrativna saradnja za mjerne instrumente\nU organizaciji Grupe za administrativnu saradnju za mjerne instrumente (AdCo MI) 10. novembra 2021. ordržan je online sastanak kojem je prisustvovao pomoćnik direktorice Zavoda za metrologiju i rukovodilac Sektora za ovjeravanje mjerila Zoran Ćetković.\nGrupa za administrativnu saradnju za mjerne instrumente (AdCo MI) zadužena je za pitanja nadzora tržišta u oblasti mjernih instrumenata, kao i za direktive Evropske unije 2014/32/EU (mjerni instrumenti, MID) i 2014/31/EU (vage sa neautomatskim funkcionisanjem, NAWI).\nEvropska komisija osnovala je 20 Grupa za administrativnu saradnju (AdCos) koje čine tijela evropskih država zadužena za nadzor nad tržištem proizvoda i roba. Grupe su osnovane u cilju saradnje organa za nadzor tržišta, jedinstvene primjene legislative Evropske unije, unapređenja i razvoja novih metodologija, koordinacije i informisanja.\nNa sastanku je predstavljen projekat koji se sprovodi u okviru radne grupe Evropske kooperacije u zakonskoj metrologiji (WELMEC WG5) koji se odnosi na gasomjere. Više riječi bilo je i o primjeni sertifikata po modulu B iz MID i NAWI direktiva, upotrebi softvera u mjerilima, kao i o pitanjima obračuna potrošnje energije.\nTokom sastanka analizirani su i rezultati ankete koja je, između ostalog, obuhvatila i pitanja mogućnosti sprovođenja takozvane daljinske ocjene usaglašenosti i nadzora (daljinske provjere) nad mjernim instrumentima. Odgovori u anketi ukazali su da, za sada, institucije nemaju iskustva sa daljinskom provjerom, kao i da bi to mogla da bude, kako je ocijenjeno, alternativa u izuzetnim slučajevima, kao što je situacija sa COVID-19 pandemijom. Osim toga, zaključeno je i da su različiti stavovi o tome da li bi daljinska provjera mjernih instrumenata bila u skladu sa MID i NAWI direktivama.\nDjelatnost Grupe za administrativnu saradnju za mjerne instrumente, kako je zaključeno na sastanku, ima značaj za zaštitu potrošača i javni interes na zajedničkom tržištu Evropske unije. Sastanku je prisustvovalo preko 40 učesnika iz 28 evropskih država.


Srbija učestvuje na prvim Evropskim olimpijskim igrama | Ministarstvo omladine i sporta\n„Srbija šalje jak tim na prve Evropske olimpijske igre i biće nam zadovoljstvo da im budemo domaćini na takmičenju sledeće godine“, poručio je Kleg.\nKvalifikacioni proces za Baku 2015 je na polovini, a do sada su normu za takmičenje ispunili srpski sportisti iz basketa 3 na 3, kajaka, gimnastike, rvanja i boksa.\nUdovičić je izrazio zadovoljstvo posetom centralnom štabu igara Baku 2015, olimpijskom selu i sportskim borilištima. „Ovo je za mene bila odlična prilika da upoznam srpske članove tima Baku 2015 koji daju svoj doprinos da prve Evropske olimpijske igre budu uspešno realizovane. Naši sportisti su svesni velikog značaja ovih igara koje će postati jedan od vodećih takmičenja u kalendaru međunarodnog sporta i veoma su srećni zbog prilike da brane boje Srbije u Bakuu“, kazao je Udovičić.\nPrve Evropske igre biće održane od 12. do 28. juna 2015. u glavnom gradu Azerbejdžana. Na programu će se naći 18 olimpijskih sportova i karate, basket 3 na 3 i fudbal na pesku kao sportovi koji se ne nalaze na programu Letnjih olimpijskih igara. Očekuje se učešće oko 6000 sportista iz 49 evropskih zemalja.\nDo sada je potvrđeno da će u 11 sportova sportisti direktnim kvaifikacijama ili indirektno (osvajanje bodova za rang liste ili plasman na kvalifkaciona takmičenja) moći da se kvalifikuju za učešće na OI u Riju 2016.


Predsednik UEFA priznao: Srbija je oštećena za penal protiv Švajcarske! - MaxBet Sport\nPredsednik UEFA priznao: Srbija je oštećena za penal protiv Švajcarske!\nAleksander Čeferin je priznao da je Brih pogrešio u Rusiji (Foto: Beta/AP)\nPrvi čovek Evropske fudbalske unije (UEFA) Aleksander Čeferin priznao je da je reprezentacija Srbije oštećena za penal protiv Švajcarske na Mundijalu u Rusiji. Slovenac je to naveo kao argument protiv toga da se VAR tehnologija uvede za utakmice u Ligi šampiona.\nNemački sudija Feliks Brih povlačenje Aleksandra Mitrovića od strane Štefana Lihštajnera i Fabijana Šera nije okarakterisao kao jedanaesterac, posle čega je Švajcarska preokrenula na 2:1 i praktično eliminisala “orlove” sa Svetskog prvenstva u Rusiji.\n– Potrebno je sve da se reguliše. Pogledajte pomoćne sudije na Svetskom prvenstvu, ništa nisu radili, samo su čekali. Jedan arbitar mi je rekao “Kada je veliki incident, stavim prst u uvo i svi su me ostavili na miru”. Imamo primer Srbije kojoj nije sviran čist penal protiv Švajcarske, a nekima jeste za mnogo manje stvari – rekao je Čeferin za slovenačku Ekipu.\nTrenutak kada su dva Švajcarca oborili Aleksandra Mitrovića u šesnaestercu (Foto: Beta/AP)\nBrih je zbog greške na meču Srbija – Švajcarska udaljen sa Mundijala i nije sudio utakmice u završnici turnira, iako je jedan od najcenjenijih sudija u Evropi.\n– Ne znam odakle dolaze navodi, nisam pričao o tome i nisam uveren oko VAR-a. Neke stvari moraju da se iščiste, ko odlučuje da li je potreban VAR, glavni sudija ili iz video sobe? Niko to ne razume, ni navijači, novinari… Sve je nejasno. Ipak, svesni smo da će jednog dana biti neophodan i da će biti u Ligi šampiona, ali ona nije turnir – zaključio je predsednik UEFA.\nPodsetimo, Srbija je u grupnoj fazi izgubila još od Brazila (2:0), a pobedila Kostariku (1:0), pa je takmičenje završila već u grupnoj fazi.\nTagovi:Aleksandar ČeferinFudbalska reprezentacija SrbijeSP u RusijiTopTop2Top3


Završni koncerti ciklusa „FMU I GUARNERIUS NAGRAĐUJU“ – Časopis InterFON\nU četvrtak, 25. decembra u Guarneriusu će nastupiti pijanista NIKOLA AVRAMOVIĆ, za koga je ova godina bila naročito uspešna – bio je polufinalista na prestižnom takmičenju “Jeunesses Musicales” u Beogradu, pobedio je na audiciji za “Yamaha” stipendiju, dobitnik je i nagrade iz fonda “Olga Mihajlović” za najtalentovanijeg studenta klavira, a upravo je primljen na master studije na prestižnom Royal College of Music u Londonu, i to uz punu stipendiju za obe godine studija. Program njegovog koncerta donosi kompozicije Betovena, Lista i Rahmanjinova.\nKoncertom u subotu, 27. decembra, jedan od najboljih mladih srpskih violinista DUŠAN PANAJOTOVIĆ i zvanično će zatvoriti treću sezonu ciklusa “FMU i Guarnerius nagrađuju”. Nagrađivani umetnik sa uspehom nastupa u zemlji i inostranstvu, a na spisku koncertnih sala sa kojima se kao izvođač susreo, su i čuveni pariski Gavo i Berlinska filharmonija. Iz bogatog spiska do sada osvojenih nagrada, izdvajamo I nagradu na prestižnom međunarodnim takmičenju muzičkog festivala “Summit festival Burgos” u Španiji, a nekoliko puta je proglašavan za najboljeg studenta violine na FMU. Učestvovao je na muzičkom festivalu ”Neisuoni Deiluoghi” u Italiji kao solista (2013), bio je član “Deutsch- Skandinavische orchestra” sa kojima je nasupao u sali Berlinske filharmonije, kao i koncertmajstor “Young Euro Classic orchestra” sa kojim je nastupao u čuvenoj sali “Berlin Konzerthaus”.


Fudbalskim klubovima u Novom Sadu podeljene lopte i sportska oprema\nOvaj put za seniorske ekipe i škole fudbala obezbedili smo 260 lopti\nU organizaciji Fudbalskog saveza grada Novog Sada, na terenu Sportskog centra „Sajmište“ organizovana je dodela lopti za novosadske fudbalske klubove.\nDogađaju su, pored predstavnika klubova prisustvovali član Gradskog veća za sport i omladinu Ognjen Cvjetićanin, predsednik Fudbalskog saveza grada Novog Sada Novak Кostrešević i čelnici Fudbalskog saveza Srbije Marko Pantelić i Jovan Šurbatović koji su za novosadske klubove obezbedili sportsku opremu.\n- Grad Novi Sad, zajedno sa Fudbalskim savezom grada brine o svojim klubovima i trudimo se da im obezbedimo što bolje uslove za trenažni proces, ali i za takmičenja. Već godinama realizujemo akcije podele lopti i sportske opreme, a ovaj put za seniorske ekipe i škole fudbala obezbedili smo 260 lopti.\nTo je mala nagrada za njihovu posvećenost i trud, kao i podsticaj da budu još bolji i da na međunarodnim i međugradskim turnirima, na najbolji način predstave Novi Sad - izjavio je Ognjen Cvjetićanin.\nPredsednik Fudbalskog saveza grada Novog Sada Novak Кostrešević objasnio je da su lopte obezbeđene za seniorske ekipe koje učestvuju u Gradskoj, Novosadskoj, Vojvođanskoj i Srpskoj ligi, za dve ekipe ženskog fudbala, Amatersku selekciju „Igrajmo za 16“ i tri ekipe futsala, kao i za 24 ekipe mlađih kategorija.


OBUČAVA I UBIJA Glavna žena "odreda smrti" ISIS-a dolazi s KOSOVA\nTanjug | 17. 07. 2017 - 09:49h\nS prostora Kosova u redovima ISIS u Siriji i Iraku bore se ukupno 44 žene, dok ih je iz BiH 60, podaci su Kosovskog centra za bezbednosne studije.\nNajpoznatija Albanka sa Kosova i Metohije koja se priključila terorističkoj grupi je Čamile Tahiri, stara samo 23 godine.\nTrenutno je, prema pisanju kosovske štampe, na celu kampova za obuku žena džihadista "Islamske države" u Siriji, a smatra se i jednom od najradikalnijih žena-ratnika ISIS sa ovih prostora, prenosi Sputnjik.\nNjihova uloga nije samo da budu "neveste džihadista", kako se misli, već mnogo šira i važnija i od ucešća u borbama. Njihova uloga je prevashodno vrbovanje novih clanova iz celog sveta, i to uglavnom preko interneta.\nSputnjik navodi da ISIS u svom sastavu ima više brigada koje cine samo žene, od kojih je najpoznatija zloglasna ženska brigada Kansa. Formirana je pocetkom 2014. godine, a ime je dobila po Kansi, arapskoj pesnikinji iz najranijih dana islama.\nBrigada ima više uloga, a osim hakovanja i vrbovanja, bavi se cak i ubistvima i održavanjem strogih pravila života u ovoj grupi, kao što je, na primer, sprecavanje odnosa muškaraca i žena bez prethodnog dogovora, prenosi B92.\nFoto: Badia info / Promo ISIS\nŽene, pripadnice ove grupe, imaju izmedu 18 i 25 godina, a medu njima ima i mnogo žena sa Zapada, koje su vrbovane preko interneta, i koje su primile islamsku veru. Obuka u ovoj brigadi traje oko mesec dana, clanice nose oružje, i mogu da budu borci ili žene koje su neka vrsta policije unutar redova ISIS.\nVode ove teroristicke organizacije smatraju da su žene potrebne njihovoj grupi jer žele da prikažu da su organizovano društvo "zasnovano na porodici po izvornom tumacenju islama".\nNeočekivano, ali u ovu brigadu primaju se pre svega visokoobrazovane žene. Prednost imaju one koje se bave internet tehnologijom, ili su iz ekonomskog sektora, a to su, pre svega, žene sa Zapada. Evropski, a pre svega britanski mediji u više navrata su izneli brojku od 80.000 žena koje su na neki nacin povezane sa ISIS ili tako što su se prikljucile ovoj grupaciji ili im pomažu novcano ili su takozvani spavaci u državama Evrope.\nDŽIHADI FAMILIJA Cela porodica bombaša iz Mančestera DECENIJAMA PRAVILA KRVAVE PLANOVE\nNEVESTA DŽIHADA Od devojčice koja čita "Harija Potera" do top regrutera islamista\nOva najpoznatija ženska džihadistička brigada je u aprilu 2017. objavila video za zapošljavanje ženskih hakera, tvrdeći da je do tada hakovala više od 100 društvenih medija, i to tokom samo jednog meseca.\nŽene u ovoj vojnoj formaciji su raspoređene prema zaduženjima. Najmlade čuvaju decu koja se rađaju u redovima ove terorističke organizacije. Što se Kosova i Metohije tiče, procena je da su žene sa ovog područja od 2015. do danas rodile trideset sedmoro dece čiji su očevi islamski džihadisti (brakovi sklopljeni po njihovim zakonima).\nŽene koje imaju do 22 godine zadužene su da na društvenim mrežama pridobiju clanove na osnovu "potlačenosti muslimana i njihovih prava", skupljaju novčanu pomoć i stvaraju ćelije u državama Zapada. Treća grupa zadužena je za poznanstva i "sklapanje brakova" muškaraca koji su u ISIS-u i žena koje traže muževe.\nNa meti su najviše žene iz Amerike, pre svega pripadnice mlade i siromašnije populacije koja je sklona upoznavanju preko interneta, a uz to još i lakoverna. Prema americkoj štampi, u oktobru 2014. godine, tri srednjoškolke iz Denvera su pobegle sa nastave kako bi stigle na let za Siriju, nakon četovanja sa pripadnicama ISIS-a.\nFoto: Twitter / Twitter Sali Džouns, Britanka koja se priključila džihadu\nOvaj problem uočila je i američka vlada, pa je na posebnom okruglom stolu pod nazivom "Žene i terorizam" ne samo ukazala na to nego su pozvani u pomoć´ i eksperti za državnu bezbednost, kako bi se našlo rešenje.\nDiskusija o porastu priključivanja žena ISIS-u završila se tako što je konstatovano da se pripadnice ISIS posebno lako infiltriraju u izbeglicke grupe i kampove, što im kasnije otvara prostor za stvaranje mreže na teritoriji na koju stignu.\nU izveštaju pod nazivom "Povezanost žena u ekstremnim mrežama", koji je objavljen u casopisu "Sajens advanses", navodi se da i žene iz ISIS-a imaju "superiornu umreženost" u odnosu na muškarce. Iako muškarci, navodi sagovornik ovog lista, dominiraju u brojevima, ova studija otkrila je da žene imaju "superiornu mrežnu povezanost na kolektivnom nivou".\nPrenose regrutne poruke, fajlove, molitve, audio i video propagandu, povezuju udaljene delove ekstremističke mreže i kanališu fondove, zbog cega su esencijalne za opstanak čitavog sistema.\nPariz će reagovati u slučaju smrtne kazne…\nFrancuska će intervenisati ukoliko u Iraku ili Siriji na smrt budu osuđeni francuski džihadisti, rekla je ministar pravosuđa Nikol Belube.\nUHAPŠENA DŽIHADISTKINJA Devojka regrutovala…\nŠpanska civilna garda uhapsila je danas 21. godišnju devojku zbog sumnje da je regrutovala druge osobe da se priključe borcima Islamske države u Siriji i Iraku.\nMasovno povlačenje Islamske države sa teritorija koje su držali pod kontrolom u Siriji i Iraku predstavlja rizik po Evropu zbog povratka stranih boraca u…\nAmerički general: U Iraku i Siriji između…\nU Iraku i Siriji ima između 12.000 i 15.000 boraca Islamske države, izjavio je danas američki general Stiven Taunsend, što je ukazuje na značajno smanjenje…\nRusija tvrdi da je u napadima ubijeno 180…\nPovezane teme: ISIS , Kosovo , Džihadisti , Islamska država , Sirija


Organizacija svakodnevnih aktivnosti sa bilo kog mesta - Office podrška\nOrganizacija svakodnevnih aktivnosti sa bilo kog mesta\nNemate dovoljno vremena za sve što treba da uradite? Ne možete da kreirate više sati u toku dana, ali Office ima alatke koje vam pomažu da na najbolji način iskoristite vreme sa bilo kog mesta – kod kuće, na poslu, između zakazanih obaveza ili od gde god da se dogodi da vi – na poslu, kod kuće, između zakazane obaveze ili dok završavate sitne poslove.\nPristup e-pošti i kalendaru pomoću Outlook aplikacije za mobilne uređaje\nOutlook aplikacija za mobilne uređaje olakšava vam da budete produktivniji, organizovaniji i povezaniji. Omogućava vam više od jednog prijemnog poštanskog sandučeta sinhronizovanjem e-pošte, kontakata, kalendara i datoteka iz Microsoft 365, Exchange, Outlook.com (uključujući Hotmail, Live i MSN), gmail, iCloud i Yahoo Mail.\nPogledajte još Outlook video zapisa\nUradite više koristeći kalendar\nPodešavanje periodične zakazane obaveze\nUz periodične zakazane obaveze nikada više nećete zaboraviti neki rođendan ili godišnjicu. Jednom Evidentiraj važne datume, a Outlook će vas unapred podsetiti.\nSaznajte više o zakazanim obavezama\nKreiranje liste zaduženja u programu OneNote\nPratite zaduženja onako kako želite pomoću programa OneNote – otkucajte, napišite, nacrtajte, a zatim ih potvrdite kada budu završeni. Pomoću programa OneNote na mobilnom uređaju, lista zaduženja je uvek sa vama.\nViše informacija o listama zaduženja\nJoš uvek nemate OneNote na telefonu? Saznajte kako da ga podesite:\nNabavite OneNote za Android\nNabavite OneNote za iOS\nLista porodičnih zadataka\nRavnomerno podelite obaveze za domaćinstvo i pratite dovršavanje sa ovom listom porodičnih zadataka.\nPreuzmite listu zadataka\nPratite šta vam je potrebno i pogledajte koliko potrošite po kategoriji sa ovim interaktivne predlošcima namirnica.\nPočnite da pratite troškove\nPredlošci za upravljanje domaćinstvima\nPogledajte još Starter kompleta


Srbija sa Izraelom 31. maja u Novom Sadu\nFudbalska reprezentacija Srbije kompletirala je listu rivala u maju i junu, pa će odigrati prijateljske utakmice sa selekcijama Kipra, Izraela i Rusije.\nNacionalni tim predvođen selektorom Radovanom Ćurčićem imaće provere pred septembarski start u kvalifikacijama za odlazak na Svetsko prvenstvo.\nPosle ranije zakazanih duela, sa Kiprom 25. maja u Užicu, odnosno Rusijom 5. juna u Monaku, Srbija će biti domaćin Izraelu, 31. maja u Novom Sadu.\nPosle dužeg vremena "orlovi" će igrati dve utakmice pred domaćim navijačima i očekuje da će stadioni u Užicu i Novom Sadu biti dobro ispunjeni u danu kada budu dočekali Kipar, odnosno Izrael, piše na sajtu FSS.\nPiksi najavio da ćemo gledati OFANZIVNU SRBIJU, posebno se raduje susretu sa navijačima: "Fudbal se igra zbog njih!"\nSRBIJA PUTUJE U AMERIKU Reprezentacija SASTAVLJENA OD FUDBALERA iz Superlige ide "preko bare" na turneju u januaru\nPRVE FOTOGRAFIJE NAKON POŽARA U ZEMUNU Poginula jedna osoba


#Prvo razmisli – edukativna kampanja za osnaživanje mladih u digitalnom svetu\nO TELENORU NOVOSTI NOVOSTI I SAOPSTENJA #PRVO RAZMISLI – EDUKATIVNA KAMPANJA ZA OSNAŽIVANJE MLADIH U DIGITALNOM SVETU\nUNICEF, Ministarstvo prosvete, nauke i tehnološkog razvoja i Telenor u borbi protiv digitalnog nasilja\n„Sve više dece koristi digitalne alatke za učenje, društveno angažovanje i druženje. Međutim, putem njih se izlažu i novim rizicima - nasilju, neprikladnom sadržaju, nepoznatim ljudima, a rizik za njihov razvoj predstavlja i prekomerna upotreba digitalnih sadržaja. Želimo da obezbedimo sigurnost dece i mladih u digitalnom svetu, ali i da im pomognemo da korišćenjem digitalnih alata ostvare svoja prava na obrazovanje, informisanje i lični razvoj. Ove promene su moguće samo uz široko partnerstvo, a deca i mladi moraju da učestvuju u oblikovanju i predvođenju tih promena“, izjavio je Mišel Sen Lo, direktor UNICEF-a u Srbiji.\n„Tokom prethodne dve godine projektom Zaustavimo digitalno nasilje obuhvaćeno je više od 4000 učenika, kao i više od 1000 nastavnika i isto toliko roditelja. Dosadašnji rezultati pokazali su da je učešće svih sektora neophodno, kao i kontinuirana saradnja škole, roditelja i dece. Inovativni koncept projekta podrazumeva vršnjačku edukaciju, upotrebu digitalnih kanala komunikacije koji su mladima i najbliži, i rešenja koja će osigurati da broj dece i mladih koja poseduju neophodna znaja bude u stalnom porastu“, kaže Snežana Marković, državna sekretarka u Ministarstvu prosvete, nauke i tehnološkog razvoja. Sara Babić, učenica XIII Beogradske gimnazije i učesnica prethodnih obuka u okviru projekta, govorila je o mladima kao digitalnoj generaciji i iskustvu u okviru projekta koje joj je omogućilo da nauči kako da na sigurniji i kvaliteniji način pristupa digitalnoj komunikaciji, i stečena saznanja prenese svojim prijateljima kao vršnjačka edukatorka.


Prva vakcina protiv malarije biće tesirana u tri afričke zemlje\n► Prva vakcina protiv malarije biće tesirana u tri afričke zemlje\nSvetska zdravstvena organizacija (SZO) saopštila je danas da su tri afričke zemlje, Gana, Kenija i Malavi izabrane za testiranje prve vakcine protiv malarije.\nPrimena vakcine u vidu injekcije počeće naredne godine na deci uzrasta od pet do 17 meseci.\nSZO saopštila je da vakcina ima potencijal da sačuva desetine hiljada života ako bude korišćena uporedo s postojećim merama zaštite.\nNajveći problem može da predstavlja mogućnost siromašnih zemalja da obezbede četiri doze vakcine za svako dete.\nOd malarije koju prenose komarci, svake godine oboli više od 200 miliona ljudi širom sveta, a oko pola miliona umre od posledica te bolesti. Većina žrtava su deca u Africi, gde su glavne mere zaštite mreže protiv komaraca i insekticidi.\nZahvaljujući globalnim naporima u borbi protiv malarije broj žrtava malarije smanjen je za 62 odsto od 2000. do 2015, saopštio je SZO.\nZa razvoj vakcine bilo je potrebno više decenija i uložene su stotine miliona dolara, a posle uspešnih rezultata u kliničkim ispitivanjima sada će biti provereni njeni efekti u realnim okolnostima.\nSZO se nada da će malarija biti iskorenjena do 2040. godine.\nNedavne smrti američke modne kreatorke Kejt Spejd i kuvara Entonja Burdena ukazuju na hitnost suzbijanja samoubistva, jednog od vodećeg uzroka smrti u svetu, ocenila je danas Svetska zdravstvena...\nPakistan testirao unapređenu krstareću raketu\nPakistan je sproveo uspešan test krstareće rakete "babur" domaće proizvodnje s povećanim dometom.\nMeđunarodni dan zdravlja 7. april, biće danas obeležen širom sveta pod sloganom "Zdravlje za sve".


Prema navodima šefa ukrajinske diplomatije, Kijev ima moćne saveznike i partnere koji su spremni da nateraju Kremlj da plati visoku cenu ukoliko dođe do širenja „ruske agresije“.Ranije je ministar naveo da će Ukrajina i SAD održati 10. novembra sastanak komisije strateškog partnerstva u Vašingtonu, tokom kojeg će biti potpisan novi dokument o strateškom partnerstvu.Zapadni političari insistiraju na postojanju „ruske pretnje“. Predsednik Rusije Vladimir Putin ranije je izjavio da Rusija ne namerava nikoga da napada. Prema rečima ministra spoljnih poslova Sergeja Lavrova, NATO je svestan da Moskva ne planira nikog da napada, već jednostavno koristi izgovor za raspoređivanje još trupa u blizini ruskih granica. Moskva je više puta izrazila zabrinutost zbog povećavanja snaga Alijanse u Evropi.A kako to izgleda kad Ukrajina zapreti Rusiji pogledajte u autorskoj emisiji Ljubinke Milinčić „Moj pogled na Rusiju“:\nrusija, ukrajina, signal, amerika, dmitrij kuleba, rusija – politika\n09:47 09.11.2021 (Osveženo: 12:07 09.11.2021)\nKijev i Vašington će ove nedelje poslati Moskvi „jasan signal“ da Ukrajina ima saveznike koji će naterati ruske vlasti da plate visoku cenu u slučaju „širenja agresije“, izjavio je ukrajinski ministar spoljnih poslova Dmitrij Kuleba.\n„Rusija nastavlja da provocira i da se ponaša agresivno prema Ukrajini. U takvim uslovima je izuzetno važan jasan signal koji ćemo ove nedelje poslati Moskvi – Ukrajina i Sjedinjene Američke Države su ujedinjene u suprotstavljanju agresivnim dejstvima Rusije“, rekao je Kuleba za televiziju „Ukrajina“.\nPrema navodima šefa ukrajinske diplomatije, Kijev ima moćne saveznike i partnere koji su spremni da nateraju Kremlj da plati visoku cenu ukoliko dođe do širenja „ruske agresije“.\nRanije je ministar naveo da će Ukrajina i SAD održati 10. novembra sastanak komisije strateškog partnerstva u Vašingtonu, tokom kojeg će biti potpisan novi dokument o strateškom partnerstvu.\nZapadni političari insistiraju na postojanju „ruske pretnje“. Predsednik Rusije Vladimir Putin ranije je izjavio da Rusija ne namerava nikoga da napada. Prema rečima ministra spoljnih poslova Sergeja Lavrova, NATO je svestan da Moskva ne planira nikog da napada, već jednostavno koristi izgovor za raspoređivanje još trupa u blizini ruskih granica. Moskva je više puta izrazila zabrinutost zbog povećavanja snaga Alijanse u Evropi.\nA kako to izgleda kad Ukrajina zapreti Rusiji pogledajte u autorskoj emisiji Ljubinke Milinčić „Moj pogled na Rusiju“:


Dan sanitetske službe, 30.jula\nDan sanitetske službe - 30. jul, ustanovljen je 1839. godine kada je za prvog štabnog doktora, odnosno načelnika saniteta, postavljen dr Emerih Lindenmajer s glavnim zadatkom da uredi jednu vojnu bolnicu, što je simbol nastanka organizovanog razvoja vojnog saniteta.\nPovodom Dana sanitetske službe, Uprava za vojno zdravstvo Ministarstva odbrane danas je organizovala besplatne specijalističke preglede za građane u Vojnomedicinskom centru Karaburma, Vojnoj bolnici Niš i Vojnoj bolnici Novi Sad.\nZa besplatne lekarske preglede, koje vojne zdravstve ustanove 13. put organizuju u poslednjih godinu dana, prijavilo se oko 700 građana, od čega oko 290 u Beogradu, oko 160 u Nišu i više od 180 u Novom Sadu. Za specijalističke preglede mogli su se prijaviti svi zainteresovani sugrađani, uključujući i one koji nemaju zdravstveno osiguranje.\nMinistarstvo odbrane krajem prošle i početkom ove godine u više navrata otvorilo je vrata svojih zdravstvenih centara u Beogradu, Novom Sadu, Nišu, Kraljevu, Vranju i Bačkoj Topoli tokom kojih su vojni lekari-specijalisti pregledali više hiljada građana Srbije pružajući im vrhunske zdravstvene usluge. Akcija besplatnih pregleda građana i dalje nailazi na veliko interesovanje u svim gradovima u kojima je bila organizovana, najpre zbog profesionalnosti i kvaliteta rada zaposlenih u vojnim zdravstvenim centrima, a zatim i mogućnosti da se u jednom danu odrade pregledi na koje se neretko čeka i mesecima.\nNova oprema za Ministarstvo odbrane


Rezultati pretrage za: Stefanović\nStefanović sa Falkonijem o saradnji u oblasti odbrane\nStefanović: Srbija garant stabilnosti i bezbednosti\nSrbija je rangirana kao najjača vojna sila u regionu, pokazuju podaci sajta globalfejerpauer, a ministar odbrane Nebojša Stefanović ocenio je da je naša zemlja garant stabilnosti i bezbednosti.\nStefanović sa novoizabranim šefom Misije OEBS u Srbiji\nPotpredsednik Vlade i ministar odbrane Nebojša Stefanović sastao se danas sa novoizabranim šefom Misije OEBS-a u Srbiji ambasadorom Janom Bratuom, kojem je čestitao na imenovanju i poželeo mu uspeh na novoj dužnosti.\nStefanović: Očekujem istragu u pravcu pomagaca i logistike\nPotpredsednik Vlade i ministar odbrane dr Nebojša Stefanović sastao se sa komandantom Združenih snaga NATO u Napulju admiralom Robertom Burkom sa kojim je razgovarao o saradnji Ministarstva odbrane i Vojske Srbije sa NATO, sa posebnim osvrtom na bezbednosnu situaciju na Kosovu i Metohiji.\nStefanović s penzionisanim podoficirima\nMinistar odbrane Nebojša Stefanović sastao se danas sa predstavnicima Udruženja penzionisanih podoficira Srbije, sa kojima je razgovarao o njihovom položaju.\nStefanović sa Vučevićem o izgradnji kasarne "Majurska ada"\nStefanović: Modernicacija, jačanje i bolji standard Vojske Srbije\nMinistar odbrane Nebojša Stefanović, najavio je dalje jačanje i modernizaciju Vojske Srbije, a za njene pripadnike poboljšanje standarda.\nPotpredsednik Vlade i ministar odbrane Nebojša Stefanović oglasio se večeras, kako i sam kaže, posle višednevnih spekulacija u vezi sa slučajem prisluškivanja predsednika Vučića.\nStefanović: Hoćemo stručnu raspravu o redovnom služenju vojnog roka\nMinistar odbrane Nebojša Stefanović istakao je da je tema redovnog služenja vojnog roka važna za našu zemlju i da je namera države da se o njoj raspravlja zrelo i ozbiljno u stručnim krugovima i da, naravno, građani Srbije daju svoje mišljenje.\nStefanović: Razmišljamo o vojnom roku, ali nismo brzopleti\nVojska Srbije dobila nova neborbena vozila\nMinistar odbrane Nebojša Stefanović prisustvovao je primopredaji 27 novih neborbenih vozila za Vojsku Srbije u kasarni "Narodni heroj Stevica Jovanović" u Pančevu.\nStefanović: Laži o Vučiću svakog dana, bez dokaza\nMinistar odbrane Nebojša Stefanović izjavio je da se o predsedniku Srbije Aleksandru Vučiću svakodnevno plasiraju laži sa ciljem dehumanizacije i kriminalizacije njega i njegove porodice i da je naročito problematično kada takve pretnje upućuju političari iz redova opozicije.\nStefanović: Srbija je bezbedna zemlja\nSvaki čovek u Srbiji može i treba da se oseća bezbedno, kaže ministar odbrane Nebojša Stefanović i dodaje da bezbednosne službe rade svoj posao.\nStefanović i Đurić o rezultatima saradnje u odbrani sa SAD\nPotpredsednik Vlade i ministar odbrane Nebojša Stefanović i novoimenovani ambasador Srbije u SAD Marko Đurić razgovarali su danas o rezultatima dosadašnje saradnje u oblasti odbrane naše zemlje sa SAD, kao i mogućnostima njenog unapređenja u narednom periodu.\nPotpredsednik Vlade i ministar odbrane Nebojša Stefanović ocenio je danas u razgovoru sa poljskim ambasadorom Rafalom Perlom da dosadašnja saradnja u oblasti obuka može biti odlična početna osnova za razmenu znanja i iskustava.\nMinistar Stefanović se ambasadorom Bocan-Harčenkom\nStefanović: Besmislene kritike, duboko ne razumeju mini Šengen\nStefanović obišao Komandu kopnene vojske u Nišu\nMinistar odbrane Nebojša Stefanović obišao je danas u Nišu Komandu Kopene vojske i istakao da je veoma važno da pripadnici Vojske osećaju da je njihova država uvek uz njih, da vodi računa i o njihovom standardu i o njihovom opremanju, objavilo je Ministarstvo odbrane na svom sajtu.\nStefanović: Nema indikatora o opasnosti po bezbednost u Srbiji\nStefanović obišao povređenog radnika "Krušika" na VMA\nPotpredsednik Vlade i ministar odbrane Nebojša Stefanović obišao je večeras u Vojnomedicinskoj akademiji M.P. (56), radnika Holding kompanije „Krušik“ Valjevo, koji je danas povređen prilikom eksplozije na poligonu Begove Vode u selu Zlatarić kod Valjeva.\nMinistar unutrašnjih poslova Nebojša Stefanović izjavio je danas da su pripadnici Uprave kriminalističke policije (UKP) za grad Beograd u poslednjih nekoliko meseci pokazali izuzetnu efikasnost, ističući da zauzimaju vodeće mesto u regionu po rešavanju najtežih krivičnih dela.\nStefanovića: Ljudi odlično znaju ko su Đilas i njegovi sledbenici\nČlan Predsedništva SNS Nebojše Stefanovića izjavio je danas da se politika Dragana Đilasa i njegovih sledbenika iz Saveza za Srbiju čvrsto drže politike "što gore po Srbiju, to bolje po njih".\nStefanović: Đilasove bajke i novi juriš na fotelju\nČlan Predsedništva Srpske napredne stranke Nebojša Stefanović izjavio je danas da bi se izjava predsednika Stranke slobode i pravde Dragana Đilasa da će za godinu i po dana pasti sadašnja vlast mogla da se nazove "bajke i (njegov) juriš na fotelju“.\nStefanović pozdravio novu generaciju studenata Kriminalističko-policijskog univerziteta\nStefanović: Vučićeva politika boljitak za sve građane\nPredsednik beogradskog odbora Srpske napredne stranke Nebojša Stefanović poručio je danas na Voždovcu da je politika predsednika Srbije Aleksandra Vučića nastavak investicija koje znače nova radna mesta, izgradnju infrastrukture, ali i bolje plate i penzije za svakog čoveka u Srbiji.\nPotpredsednik Vlade Republike Srbije i ministar unutrašnjih poslova Nebojša Stefanović razgovarao je sa polaznicima 9. klase Visokih studija bezbednosti i odbrane koji su posetili Ministarstvo unutrašnjih poslova\nNe sme biti nasilja na izborima, ljudi imaju pravo na izbor\nAmerički ambasador u Srbiji Entoni Godfri ocenio je tokom susreta sa potpredsednikom Vlade i ministrom unutrašnjih poslova Nebojšom Stefanovićem da je postupanje srpske Vlade i MUP-a tokom epidemije korona virusa bilo dobro i da su mere za suzbijanje širenja virusa donošene pravovremeno.\nMinistar unutrašnjih poslova Nebojša Stefanović izjavio je danas da je muškarac koji je napao lidera Pokreta slobodnih građana Sergeja Trifunovića poznat policiji. "Isti čovek koji je psovao majku predsedniku Vučiću, potegao šrafciger na Simu Spasića, isti čovek je sad prišao i Sergeju Trifunoviću. Nije bilo fizičkog kontakta, ali je bilo dobacivanja", rekao je Stefanović za Prvu televiziju.\nPotpredsednik Vlade Srbije i ministar unutrašnjih poslova Nebojša Stefanović razgovarao je danas sa predsedavajućom Delegacije Evropskog parlamenta za Srbiju Tanjom Fajon i izvestiocem EP Vladimirom Bilčikom o predstojećim izborima u Republici Srbiji.


Preporuka za unapređenje zapošljavanja mladih\nPočetna/BIZNIS/Preporuka za unapređenje zapošljavanja mladih\nSana Life 3. novembra 2016.\tBIZNIS Ostavite komentar\nCentar za razvoj građanskog društva PROTECTA i Beogradski fond za političku izuzetnost su u Medija centru Niš za veliki broj prisutnih organizacija, medija i institucija iz Niša organizovali predstavljenje preporuka za unapređenje zapošljavanja mladih. Preporuke su rezultat dvogodišnjeg projekta sprovedenog na teritoriji šest gradova – Niša, Leskovca, Vranja, Kosovske Mitrovice, Peći i Prizrena.\nPreporuke su prezentovali Đorđe Popović, Beogradski fond za političku izuzetnost, Milan Stefanović, Centar za razvoj građanskog društva PROTECTA I Aleksandra Vladisavljević, konsultant.\nPreporuke su urađene na osnovu dvogodišnjeg istraživanja trenutnog stanja u oblasti zapošljavanja mladih, u okviru koga su uočeni sledeći problemi:\n– Statistika o zaposlenosti i nezaposlenosti, te o radnim mestima je nepotpuna.\nNačin prikupljanja, obrade i prikazivanja podataka nije sveobuhvatan pogotovo za nivo lokalnih zajednica pa je teško uhvatiti stvarno stanje. Podaci dolaze iz različitih izvora, prikupljaju se različitim metodama, nije ih moguće ukrstiti. Ne vodi se statistika o broju radnih mesta koja se otvaraju/zatvaraju na nekoj posmatranoj teritoriji. Bez detaljnih podataka teško je sagledati u potpunosti problem i pronaći odgovarajuće rešenje.\n– Nedovoljno je ulaganja u kreiranje održivih radnih mesta\nProgrami zapošljavanja mladih usmereni su najviše na nezaposlene sa ciljem njihovog zapošljavanja ili upućivanja na praksu što je dragoceno, ali ne rešava ključni problem a to je nedovoljno radnih mesta. Otklanjanje barijera za nova radna mesta odnosno za rast domaće privrede imalo bi dugoročne pozitivne efekte na zapošljavanje. Iako su mnoge mere vezane za makroekonomske uslove, mnogo mogu da naprave upravo lokalne zajednice stvarajući povoljnije poslovno okruženje za započinjanje novih i rast postojećih preduzeća.\n– Lokalna partnerstva između različitih aktera su nedovoljno razvijena\nNezaposlenost je rezultat neuspešnih reformi u mnogim oblastima, stoga i rešavanje zahteva saradnju više aktera iz različitih sektora /civilnog, privatnog i javnog sektora/ kako bi se našla dobra rešenja. U lokalnim zajednicama nema dovoljno resursa a kada se i to nedovoljno usitni na mnogo aktera koji međusosbno nisu dovoljno povezani rezultat izostaje ili je obuhvat nizak. S druge strane lokalne zajednice su najbliže građanima, i imaju šansu da dobrom organizacijom i adekvatnim politikama dopru do najosetljivih grupa mladih.\n– Preduzetništvo prepoznato kao značajno za razvoj, ne samo kao oblik samozapošljavanja nego uopšte kao preduzetnička kultura koja neguje pronalaženje boljih rešenja i zadire u sve sektore. Međutim mere za podršku nisu dovoljne i sveobuhvatne, ne ulaže se u kontinuitetu i ne uzimaju se u obzir faktori višestruke ranjivosti grupa mladih čime veliki broj onih kojima je podrška najpotrebnija izostaje (mladi koji na primer nisu ni u formalnom ni neformalnom obrazovanju niti rade). Socijalno preduzetništvo gotovo bez podrške kada se radi o institucijama. Podrška kada i postoji gađa tradicionalne sektore, dok ekonomija znanja i inovacije izostaju.\n– U svih šest gradova obuhvaćenih projektom akteri su naglašavali negativne efekte prevelikog uticaja političkih stranaka na zapošljavanje, rad institucija ili programe zapošljavanja usled čega se često ranije započete aktivnosti gase kada dođe do smene vlasti.\n– Privreda u ovim gradovima je pretežno mikro, i veliki je broj porodičnih biznisa. To je\npozitivno pošto su i mikro preduzeća i porodični biznisi fleksibilni i odolevaju tržišnim turbulencijama. Međutim brine odsustvo rasta mikro preduzeća koja bi kada bi rasla najbrže otvarala radna mesta. Poslovno okruženje i mere podrške ne odgovaraju na njihove potrebe i ciljaju velike sisteme. Dok se bavimo sa nekoliko velikih, hiljade malih firmi nam promiče. Dodatno, porodičnim firmama je potrebna podrška posebno u transferu posla s jedne na drugu generaciju a što ima veliki uticaj na zapošljavanje mladih.\n– Programi usmereni na povećanje zapošljivosti, zapošljavanje i samozapošljavanje nisu u dovoljnoj meri prilagođeni pojedinačnim lokalnim kontekstima – problemi jesu isti ali ne sasvim, svaki lokalni kontekst ima dodatne karakteristike i rešenja neće biti ista. Najčešće se viđaju vrlo slični programi i mere koji se prebacuju sa centralnih nivoa vlasti.\n– Postoji veliki jaz između znanja koja su potrebna privredi, i onoga što su ishodi obrazovanja. Privreda, obrazovanje i institucije ne sarađuju u kontinuitetu a saradnja kada postoji ona nije institucionalizovana i više zavisi od dobre volje pojedinaca.\nNa osnovu svih ovih uočenih problema, date su sledeće preporuke:\n– Statistika o zaposlenima/nezaposlenima u konkretnim lokalnim zajednicama mora biti unapređena i dostupna: po godinama, polu, obrazovanju, sektoru, i svim drugim sociodemografskim karakteristikama – Pored vođenja evidencija dodatno sprovoditi istraživanja o mladima iz NEET grupe i po raznim kategorijama ranjivosti kako bi se odgovorilo što adekvatnije na njihove specifične situacije\nUspostaviti na sistemski način lokalna partnerstva za kreiranje radnih mesta\n– Uspostaviti multisektorska partnerstva gde javni, privatni i civilni sektor kao i obrazovne institucije zajednički pronalaze načine da reše problem nedostatka radnih mesta.\nFokus javnih politika usmeriti ka kreiranju radnih mesta u sektorima veće vrednosti\n– Podsticati inovativnost u tradicionalnim sektorima\n– Podsticati razvoj netradicionalnih sektora /ekonomija znanja/\nFokusirati se na kreiranje preduzetničke kulture\n– Preduzetničko učenje od ranog detinjstva\n– Podsticanje preduzetništva i socijalnog preduzetništva\n– Podrška započinjanju, ali i rastu preduzeća\n– Podrška porodičnim firmama\n– Podrška međugeneracijskom transferu upravljanja u porodičnim firmama\nUvažiti realnost da je privreda u kojoj se najbrže otvaraju radna mesta mikro privreda i\nu skladu sa tim podsticati programe za kreiranje radnih mesta u tim preduzećima\n– Pomoći malim firmama da uspostave sistem prakse\n– Povezati mikro preduzeća sa obrazovnim institucijama – velika uloga civilnog sektora\n– Podsticati inovativne modele zapošljavanja i samozapošljavanja kroz otvorene grant šeme gde bi se ulazilo u partnerstva i sa malim firmama\nPovezivati se regionalno i kroz programe razmene diskutovati dobre primere prakse koji\nbi mogli da se adaptiraju i prenose u različite zajednice.\nU diskusiji nakon prezentacije preporuka prisutni su izložili veliki broj konkretnih ideja šta bi po pitanju zapošljavanja mladih moglo da se uradi u Gradu Nišu ali i veliki broj problema koji je moguće rešiti samo boljom saradnjom i večim zalaganjem institucija.\nOznakeCentra društva građanskog Niš preporuka Protecta razvoj\nPrethodni Izložba posvećena osmom albumu strip serijala “Vekovnici”\nSledeći Šoping i balet u Sofiji sa “Niš-ekspresom”


Pripremljen set ekonomskih mjera: Odluke pred odbornicima u petak - BIGportal.ba\n8 Aprila, 2020 8 Aprila, 2020 0346\nGrad Banjaluka je pripremio paket mjera koje će, prije svega, poslovnoj zajednici i dijelom građanima, pomoći u prevazilaženju ekonomskih posljedica epidemiološke krize izazvane pojavom korona virusa.\nPaket mjera, razmatraće na vanrednoj sjednici u petak, 10. aprila, odbornici Skupštine grada Banjaluka, koja je prema postojećim zakonima jedina i nadležna da donosi te mjere. Sjednica će, uz striktno pridržavanje svih mjera zaštite, biti održana u Banskom dvoru, sa početkom u 12 časova.\n“Programamom dodjele subvencija za komunalnu taksu ili za zauzimanje javnih površina poslovnim subjektima predviđeno je da svi poslovni subjekti i preduzetnici kojima je ograničen ili zabranjen rad ili su pogođeni mjerama krize mogu dobiti subvenciju u punom ili polovičnom iznosu, u zavisnosti od toga da li im je rad ograničen ili zabranjen. Tu se, prije svega, misli na ugostiteljsku djelatnost, dijelom na kioske i druge male privrednike”, pojasnio je gradonačelnik Igor Radojičić.\n“Tako se mijenja program raspodjele sredstava za poljoprivredu i ruralni razvoj koji je planiran za ovu godinu u iznosu od milion KM i usmjerava se primarno prema poljoprivrednoj proizvodnji i sjetvi”, naglasio je Radojičić.\n“Ukoliko bude morali da podignu kredit kod poslovne banke, onda će Grad subvencionisati kamatu tog kredita u iznosu do 3,5 odsto do tri godine za kredeite do 50.000 KM. Iznos subvencionisanja kamte bio bi stoprocentni”, naveo je Radojičić i dodao da je na raspolaganju za te namjene 500.000 KM, kojima bi subvencionisali kreditni plasman od oko dest miliona KM, po navedenim kriterijumima.\n“To je mogućnost proširenja kreditnog aranžmana kod Evropske banke za obnovu i razvoj sa kojom već postoji dogovoren kredit za projekat „Voda 2“. U pregovorima smo sa njima da se na dodatno još do dva miliona evra preusmjere sredstava ili obezbijede dodatna sredsva za pojedine kapitalne projekte u gradu kako bismo očekivani pad prihoda, koji je vrlo izvjestan, substituisali sa sredstvima EBRD-a”, kazao je Radojičić.\n“Grad je uredan platiša svih svojih obaveza i do sada nismo imali poteškoća, ali ako se nastavi pad javnih prihoda i ako ova kriza potraje, izvjesno je da ćemo imati značajan pad u budžetu i da može biti dovedeno u pitanje finansiranje niza djelatnosti uključujući i otplatu duga. Isto tako, našom odlukom predviđamo da svima onima koji imaju sa Gradom ugovore o otplati duga po različitim osnovama, takođe omogući moratori na vrijeme do šest mjeseci kako bi i oni mogli da se restrukturišu i prilagode ovoj situaciji”, naveo je on.\n“I njima se odobrava diskont od tri mjeseca i produžava zakup javnih površina do daljnjeg, jer u ovom vremenu smatarmo nepriličnim raspisivanje javnog poziva”, zaključio je Radojičić.


STARA PAZOVA - Opština Stara Pazova izbegla je uvođenje prinudne uprave, pošto je sednica skupštine održana zahvaljujući kvorumu koje je obezbeđeno prisustvom odbornika Lige socijaldemokrata Vojvodine Branislava Čobanovića. Staropazovačka opozicija optužuje radikalsku vlast da kupuje odbornike i tako izbegava prinudnu upravu.\nOpštinski odbor LSV juče se ogradio od istupa odbornika Branislava Čobanovića, koji je svojim prisustvom omogućio održavanje 29. sednice SO Stara Pazova.\n- Čobanovićev istup nije zvanični stav LSV i smatramo ga najvećom uvredom građana koji su nam dali svoje poverenje i najvećom povredom onoga za šta se LSV bori punih 18 godina - navode u ovoj stranci. Čobanovićeve stranačke kolege optužuju ovog odbornika da se na ovaj korak odlučio zbog „ličnih interesa“\n- Svima nam je pričao da su mu i letos nudili novac, čak da mu je na sto doneto 30.000 evra. Šta drugo možemo da zaključimo sem da je reč o ličnim interesima - kažu u opštinskom odboru LSV, koji je Čobanovića isključio iz stranke.\nOvakav razvoj situacije u staropazovačkoj opštini, posebno je razočarao opoziciju koja je, predvođena DS-om, očekivala uvođenje prinudne uprave zbog brojnih zakonskih prekršaja koja je načinila vladajuća koalicija.\n- Tri i po godine radikali ovako obezbeđuju većinu, a na sva naša upozorenja i vapaje da se isključivo kupovinom odbornika ostvaruje većina i da radikali tako održavaju vlast, ćute nadležni državni organi i niko ne pokreće istragu - priča Goran Jović odbornik DS koji je u političkom prevratu pre dve godine bio izabran za predsednika skupštine.\nOn tvrdi da radikali gube jednog po jednog odbornika u svojoj većini zato što su mnogi razočarani načinom na koji vladaju, a da je to tako vidi se i po tome što i jedan odbornik SPS nije dao kvorum.\n- Čobanović očigldno nije bio dorastao mesta odbornika, a pogotovo ispred jedne stranke demokratske orijentacije - dodaje Jović.\nPodsećanja radi, pre Čobanovića, na isti način podršku radikalima u trenutku nedostatka kvoruma, dale su i bivše odbornice DS i DSS, Jelena Dobrojević i Gordana Gajić, koje su, prema saznanjima iz njihovih stranaka, „svoj politički stav prodale za nekoliko desetina hiljada evra, posao, fakultetsku diplomu i kiosk u centru Nove Pazove“.\nA da upravo podrška Čobanovića radikalima i socijalistima u mnogome podseća i na prethodne dve, kaže i Srđan Stanković šef odborničke grupe G17plus, LSV u skupštini opštine Stara Pazova.\n- Nelogičnost postoji jer je čudno da je podržao vlast koju je kritikovao prethodne tri godine, tako da postoje indicije da se on na taj korak odlučio zato što mu je nešto obećano kao protivusluga - sumnja Stanković.\nMeđutim, predsednik Skupštine, Srećko Bajić (SPS) ne misli tako.\n- Nemam tu informaciju, a onaj ko tako nešto kaže mora da ima alibi - kaže Bajić.\nNovinar „Blica“ pokušao je da stupi u kontakt sa Branislavom Čobanovićem, ali su oba njegova broja telefona bila nedostupna.


Kovačević: Rupa u budžetu 3,5 milijardi evra, vlast štimuje brojeve - Glas Šumadije\nNaslovna > Izbori 2022 > Kovačević: Rupa u budžetu 3,5 milijardi evra, vlast štimuje brojeve\nKovačević: Rupa u budžetu 3,5 milijardi evra, vlast štimuje brojeve\n21/04/2021 21/04/2021 529Ostavi komentar na Kovačević: Rupa u budžetu 3,5 milijardi evra, vlast štimuje brojeve\nČlan Predsedništva Narodne stranke Vladimir Kovačević pozvao danas Vladu Srbije da zbog „rupe u budžetu”, odnosno deficita od 412 milijardi dinara ili gotovo 3,5 milijardi evra, odustane od „nepotrebnih investicija” poput novog nacionalnog stadiona i ulaganja u aerodrom u Trebinju, kako bi bar delimično bile ublažene posledice loše ekonomske politike.\n– Budžetski deficit će nakon rebalansa biti za čak 230 odsto veći od prvobitno planiranog, a ogromna rupa u budžetu nastala je u jeku svakodnevnog neutemeljenog hvalisanja vlasti o ekonomskim uspesima, rekao je Kovačević, koji je i predsednik Odbora Narodne stranke za privredu i preduzetništvo.\nKovačević je istakao da je dodatno povećanje privrednog rasta planirano rebalansom od jedan odsto zapravo „štimovanje i naduvavanje planiranih prihoda” koji bi trebalo da pokriju egzaktne rashode, a koji su veći za 254 milijarde dinara od planiranih, odnosno za 17 odsto.\n– Da je budžet „oboleo” govori i to što je prihod od PDV-a u zemlji i dalje u padu i dodatno je smanjen za 11 odsto, odnosno za 9,5 milijardi dinara, dok PDV iz uvoza po planu Ministarstva finansija i dalje raste i pokriva ovaj pad, rekao je Kovačević.\n– Plan države je, dakle, da i dalje dominira uvoznički lobi, a da domaći proizvođači nisu važni, dodao je Kovačević.\nKovačević je naveo da je budžet „predizborni i nedomaćinski”, a da će rebalans sa rastućim rashodnim apetitima dugo plaćati svi građani Srbije.\n– Raskalašnost Vlade Srbije će rebalansom građane koštati dodatnih sedam milijardi dinara, jer su troškovi vlade sa 42 milijarde dinara povećani na 49 milijardi dinara, rekao je Kovačević.\nKovačević je ocenio da bi do kraja godine mogao da bude usvojen još jedan rebalans zbog budžetskog nesklada\n– Javni dug bi do kraja godine mogao da dostigne 70 odsto, što je za 25 procentnih poena više od zakonom dozvoljenih 45 odsto, rekao je Kovačević.\nKovačević je naveo da je 8. decembra prošle godine najavio da će u martu, a najkasnije u aprilu ove godine, uslediti rebalans budžeta.\n– Veoma mi je žao što sam bio u pravu i što je rebalans usledio samo 120 dana nakon usvajanja prvobitno loše planiranog budžeta, zaključio je Kovačević.\nTagovi: budžet Narodna stranka Vladimir Kovačević\nU zatvor ili Marinika ili ja, poručio Dragan Marković Palma


Za promenu i prekvalifikaciju nikad nije kasno: Kako započeti novu karijeru | Economy.rs\nOn 23 новембра, 2021 By sale-soko\nMesecima unazad primećujete kako vam je ponedeljak najomraženiji dan, kako tokom radnog vremena često gubite fokus i niste motivisani za nove poslovne izazove u vašoj kompaniji, i kako vam želja za promenom karijere i pronalaženjem posla iz snova ne izlazi iz glave.\nOsećaj nezadovoljstva trenutnim angažmanom može biti faza izazvana različitim faktorima, kao što su stres zbog novog projekta, kratki rokovi, ali ukoliko vas ovaj osećaj ne napušta, vreme je da razmislite o promeni vašeg profesionalnog puta.\nSpoznaja da ste svoj život posvetili određenom poslu i kompaniji, a da sada osećate kako više niste deo tog sveta, može izazvati razočaranje i osećaj praznine, te uneti dozu nesigurnosti nakon javljanja želje za prekvalifikacijom.\nČesto ćete se osvrnuti na vaše godine i pomisliti kako je rizično da napuštate siguran posao i upuštate se u izazov čiji ishod može imati negativne posledice po vas. Morate imati u vidu da nikada nije kasno za okretanje novog lista i promenu karijere, pogotovo sada u periodu modernih tehnologija i lako dostupnih edukacija i kurseva, kojima ćete steći nova znanja i veštine, te se bolje pozicionirati na tržištu rada.\nU nastavku ćemo vam predstaviti nekoliko koraka koji vam mogu pomoći i osnažiti vas da započnete novu karijeru.\nBilo da se radi o potpunoj promeni industrije ili pretvaranja sopstvenog hobija u karijeru, potrebno je da napravite selekciju vaših prioritetnih zanimanja i započnete istraživanje tržišta rada.\nMorate imati u vidu vaše obrazovanje, veštine i interesovanja, te u skladu sa tim pogledati šta je ono što nude aktuelni oglasi za posao. Na osnovu trenutne ponude, doći ćete do jasnije slike o realnim potrebama u određenim industrijama i koje veštine i znanja su neophodna za izvršavanje zadataka na datim radnim mestima.\nOve informacije vas mogu usmeriti u kom pravcu je najbolje da razvijate vašu novu karijeru.\nPronalaženje odgovarajuće edukacije\nDanas je dostupno mnoštvo različitih edukacija i kurseva koje vam mogu pružiti potrebna znanja i adekvatno vas pripremiti za vašu novu poslovnu oblast. Online nastava je u poslednje vreme izuzetno popularna i ima je skoro svaka akademija i organizacija koja se bavi edukacijom i prenošenjem znanja.\nPogodna je zbog svoje fleksibilnosti kada je u pitanju održavanje nastave, pa tako predavanja možete slušati kada vama najviše odgovara. Ova činjenica vam može biti olakšica ukoliko ste još uvek angažovani na starom poslu, a svakodnevne obaveze ćete bez problema moći da uskladite sa terminima nastave.\nPre odabira kursa, morate poznavati vaše finansijske mogućnosti i odrediti budžet koji će biti predviđen za usavršavanje, kao i potrebno vreme koje morate posvetiti učenju.\nOdgovarajuća radna biografija\nBudući da je radna biografija vaše glavno oruđe i prvi korak ka novom radnom mestu, potrudite se da ostavite dobar utisak na potencijalnog poslodavca. Radna biografija treba da sadrži sve važne informacije u vezi sa vašim kvalifikacijama, kao i istoriju prethodnih angažmana i projekata.\nU zavisnosti od radnog mesta za koje aplicirate, akcenat ćete staviti na potrebne veštine i znanja i na taj način prilagoditi biografiju poslodavcu. Sastavljanje motivacionog pisma u kome ćete objasniti zašto ste vi idealan kandidat i na koji način ćete doprineti kompaniji, može povećati šansu za zaposlenjem i ostaviti bolju sliku prilikom odabira kandidata.\nUkoliko niste sigurni kako treba da izgleda dobra i sadržajna radna biografija, potražite uputstva na internetu ili se posavetujte sa prijateljima koji rade u oblasti ljudskih resursa, sigurni smo da će imati koristan savet.\nUmrežavanje i profesionalni kontakti\nPoslovni i društveni kontakti mogu vam biti od velike pomoći tokom pronalaženja novog posla. Ne zaboravite da negujete kontakte sa bivšim kolegama, prijateljima sa fakulteta, novim poznanicima sa kojima ste se susreli tokom pohađanja aktuelnog kursa, jer nikada ne znate ko će od njih doprineti pronalasku novih potencijalnih poslodavaca i poslovnih partnera.\nZnate i sami da dobre poslovne prilike često nisu uvek vidljive i funkcionišu po principu preporuke, zato je neophodno negovati sve kontakte koje imate.\nImate samo jedan život i zašto ga ne iskoristiti maksimalno i uživati u svakom njegovom segmentu. Ne plašite se da preduzmete ove važne korake i unesete značajne promene u vaš profesionalni svet, upustite se avanturu i uživajte u novim poslovnim prilikama. Srećno!\nPosted in EdukacijaTagged , nova karijeraodgovarajuća edukacija\nPREVIOUS POST Previous post: Mekana ušuškanost doma poznata kao čupavi tepisi\nNEXT POST Next post: Prednosti Cybex kolica i autosedišta


NEMAČKI MEDIJI: U Srbiji se sprema pobuna sirotinje, gladnih i jadnih radnika!\nAugust 21, 2019 August 21, 2019 ŽURNAL\n„Godina 2017. je u Srbiji pre svega bila godina štrajkova i protesta. U aprilu su održane najveće demonstracije otkako je počeo novi milenijum. Posle izbora neoliberalnog i nacionalistički nastrojenog Aleksandra Vučića za predsednika, danima su hiljade ljudi bile na ulicama. Protesti su počeli spontano u Beogradu i za najkraće vreme su zahvatili 18 drugih gradova […]\n„Srpski radnici u industriji su isto tako ove godine više puta štrajkovali – najveću pažnju je izazvao štrajk Fijatovih radnika. Još u februaru je polovina radnika jednog proizvođača delova obustavila rad i tražila veće plate. Posle pet dana štrajka, radnici su uspeli sa svojim zahtevima. U junu je počelo da štrajkuje 2.000 radnika pogona Fijat-Krajsler […]\nRukovodstvo je odbilo da pregovara sa štrajkačima a štrajk je posle dve nedelje prekinut pod pritiskom sindikata. Fijat-Krajsler odigrao je na već proverenu kartu konkurentskih lokacija zapretivši da će, ako se štrajk nastavi, premestiti proizvodnju u inostranstvo. A vlada, koja ima vlasništvo nad 33 odsto fabrike, poslužila se nacionalističkom propagandom, apelujući na radnike da vode računa o dobrobiti Srbije. Lično predsednica vlade je obišla mesto otpora i optužila radnike da nanose štetu čitavoj srpskoj privredi…“


15 godina od ubistva premijera Đinđića: Spomenik bez istine | Insajder\n15 godina od ubistva premijera Đinđića: Spomenik bez istine\nNa današnji dan, 12. marta 2003. u dvorištu zgrade Vlade Srbije u Beogradu ubijen je premijer Srbije Zoran Đinđić. Dok se u javnosti u poslednje vreme vodi polemika ko ima pravo da podiže spomenik ubijenom premijeru države, u drugi plan se stavlja činjenica da do danas nijedna vlast nije imala hrabrosti ni volje da rasvetli političku pozadinu ovog ubistva.\nZoran Đinđić - ilustracija\nOd 12. marta 2003. godine promenilo se sedam vlada Srbije. U maju 2007, posle četiri godine, završeno je suđenje neposrednim izvršiocima ubistva premijera Srbije.\nPripadnici JSO-a Milorad Ulemek Legija i Zvezdan Jovanović i pripadnici Zemunskog klana, osuđeni su na ukupno 378 godina zatvora.\nNalogodavci, međutim, nikada nisu otkriveni.\nNedostatak političke volje najjasnije se vidi na tome što sve vlade od 2008, odbijaju da skinu oznaku tajnosti sa dokumenata i svedočenja na osnovu kojih je napisan izveštaj „Koraćeve komisije“.\nNaime, odmah nakon ubistva premijera Đinđića formirana je Komisija koja je utvrđivala propuste u obezbeđenju premijera, a na čijem je čelu bio potpredsednik u Vladi Zorana Đinđića, Žarko Korać.\nDok je izveštaj "Koraćeve komisije" objavljen čim je pošto je napisan 2003, dokumentacija na osnovu koje je urađen odmah je proglašena "državnom tajnom".\nOdbijanje Vlade da skine oznaku tajnosti – dokaz odustva političke volje\nEkipa emisije Insajder tražila je od Vlade Srbije po Zakonu o slobodnom pristupu informacijama od javnog značaja pristup dokumentima "Koraćeve komisije", i to nakon što je završeno suđenje neposrednim izvršiocima ubistva premijera jer tada ugrožavanje istrage više nije moglo da bude razlog da dokumenti ostanu tajni.\nU poslednjih deset godina dve vlade Srbije su na različite načine objašnjavale zbog čega odbijaju da na zahtev Insajdera skinu oznaku tajnosti sa ovih dokumenata, a u jednom od objašnjenja zahtev za pristup informacijama označen je kao „znatiželja novinara“.\nNovinari Insajdera tužili su i vladu Mirka Cvetkovića i vladu Aleksandra Vučića zbog odbijanja da skinu oznaku tajnosti.\nNakon 10 godina sudskih postupaka, u kojima smo na sve pravno raspoložive načine tražili skidanje oznake tajnosti sa dokumenata „Koraćeve komisije“, redakcija Insajdera odlučila je da pokrene postupak protiv Vlade Srbije pred Evropskim sudom za ljudska prava u Strazburu.\nSuđenje za oružanu pobunu JSO-a – dokaz odsustva političke volje\nPostupak za oružanu pobunu Jedinice za specijalne operacije u novembru 2001. godine, čiji su akteri osuđeni za ubistvo premijera, do danas nije završen. Optužnica je podignuta tek 2012. a suđenje nije završeno.\nOptužnica koja je mogla da stvar pokrene sa mrtve tačke i kroz suđenje dovede do istine, međutim, nije sadržala ključne elemente koji su ukazivali na moguću političku pozadinu.\nU sudskom postupku na otkrivanju političke pozadine insistirao je advokat Srđa Popović, koji je u tom postupku zastupao sestru i majku ubijenog predsednika Vlade, Milu Đinđić i Gordanu Đinđić Filipović.\nAdvokat Srđa Popović, koji je u međuvremenu preminuo, u krivičnoj prijavu koju je tužilaštvu podneo 2010. godine označio je oružanu pobunu JSO-a kao uvertiru za ubistva premijera. Krivičnu prijavu podneo je protiv Milorada Ulemeka, bivšeg komandanta i još pet članova nekadašnje komande JSO-a, ali i protiv bivšeg predsednika SRJ Vojislava Koštunice i bivšeg načelnika Uprave za bezbednost Vojske SRJ Ace Tomića zbog pobune JSO-a.\nNajvažnija istraživanja novinara Insajdera u vezi sa ubistvom predsednika Vlade Srbije pogledajte u sledećim serijalima:\nTužilac za organizovani kriminal Miljko Radisavljević najavio je 2011. da će u okviru pretkrivičnog postupka biti saslušan i Vojislav Koštunica.\nOdmah nakon što je prvi put u javnosti pomenuta mogućnost da bi mogao da bude pozvan da da iskaz, lider DSS-a saopštio je da ne postoji odgovornost, ni njegova ni stranke koju vodi, u političkoj pozadini ubistva Đinđića. On je tako javno i odbio da u vezi sa tim daje izjavu.\nNikada nije saslušan, ni u svojstvu svedoka.\nTužilac Miljko Radisavljević objašnjavao je da se “iz dokaza koji su prikupljeni tokom istrage ne može zaključiti da je u vreme pobune JSO 2001. godine postojala ideja ili plan o kasnijem atentatu na premijera Zorana Đinđića”.\nKonstatovao je da ova dva događaja povezuju sami akteri.\n“Ulemek, Spasojević i Jovanović u pobuni Jedinice i u atentatu na premijera imali su glavne uloge. U tom smislu o pobuni može da se govori kao o događaju koji je hronološki prethodio i, prema tome, bio uvertira u kasniji atentat na premijera”, rekao je Radisavljević.\nTužilaštvo međutim nije uvažilo deo iz krivične prijave koju je podneo advokat Srđa Popović, a gde je Vojislav Koštunica označen kao odgovoran jer kao tadašnji predsednik SR Jugoslavije nije preduzeo radnje iż svoje nadležnosti i nije angažovao vojsku koja je jedina mogla da se suprotstavi JSO.\nSvako pitanje koje su novinari Insajdera prethodnih godina uputili funkcionerima ove stranke u vezi sa ubistvom premijera, i događajima koji su tome prethodili, tumačeno je kao kampanja protiv DSS-a i Vojislava Koštunice.\nTek 2012, čak 11 godina od oružane pobune, Tužilaštvo za organizovani kriminal podiže optužnicu. Međutim, uprkos očekivanjima da bi ovaj postupak mogao da bude nova šansa za rasvetljavanje političke pozadine ubistva premijera, na optuženičkoj klupi su se našli samo komandanti i pripadnici nekadašnje Jedinice za specijalne operacije.\nIako je presuda, sudeći po najavama, već trebalo da bude doneta, rok za njeno izricanje ponovo je pomeren, jer je predsednik Višeg suda nedavno odlučio da jednog od člana veća, sudiju Aleksandra Trešnjeva vrati iz specijalnog odeljenja u redovno krivično odeljenje.\nIstraživanje Insajdera: Politička pozadina atentata\nNovinari Insajdera ubistvom premijera Zorana Đinđića i političkom pozadinom bavili su se od samog početka rada 2004. a na osnovu istraživanja nastalo je najmanje 30 emsija.\nOdmah posle završetka policijske akcije Sablja 2003, i pre no što je sudski proces počeo, počelo je sinhronizovano rušenje optužnice za ubistvo premijera, nekoilko tabloida veliča optužene, pojavljuje se teorija trećeg metka i ponovo postavlja pitanje da li su se na optuženičkoj klupi našli pravi krivci.\nGodina 2004. je godina teorija zavere o „nekim drugim“ ubicama, tabloidi su prepuni teorija o tome kako su Đinđića ubili njegovi najbliži saradnici, a ne Zemunski klan i pripadnici JSO. Ovakva teza provlači se u takvim medijima mesecima, a da se nikakvi dokazi ne iznose. Događaju se odugovlačenje i ometanje sudskog postupka.\nU ovim okolnostima tek formirana redakcija Insajdera počinje da istražuje i proverava sve navode i da prikuplja dokaze o tome šta se zapravo dogodilo u Srbiji pre ubistva premijera.\nPogledajte emisiju Politička pozadina u kojoj su prikazane ključne činjenice koje je ekipa Insajdera konstantno prikupljala od 2004. godine.


Revizori prisustvovali obuci o rodno odgovornom budžetiranju | Državna revizorska institucija\nOd 2016. godine, jedan od osnovnih ciljeva budžeta je i postizanje pune rodne ravnopravnosti, u skladu sa Zakonom o budžetskom sistemu. Da bi ovaj cilj bio postignut, rodno odgovorno budžetiranje je postalo obavezno za sve budžetske korisnike. Ova obaveza definisana je i godišnjim Planom postepenog uvođenja rodno odgovornog budžetiranja, koji ministar finansija donosi u skladu sa Zakonom. Rodno odgovorno budžetiranje prožima i druge zakone i strategije u Republici Srbiji, a počiva na temeljima koje postavlja Ustav Republike Srbije.\nDržavna revizorska institucija je obuhvaćena Planom ministra finansija za postepeno uvođenje rodno odgovornog budžetiranja i predstavlja primer dobrog prihvatanja ove nove obaveze.\nObuku o rodno odgovornom budžetiranju su održale konsultantkinje Agencije Ujedinjenih nacija za rodnu ravnopravnost i osnaživanje žena, UN Women u Srbiji. One pružaju podršku ovom procesu od 2015. godine, obuhvatajući 58 budžetskih korisnika na nacionalnom i pokrajinskom nivou, kako bi zakonom propisanu obavezu uvođenja rodno odgovornog budžetiranja ispunili na najadekvatniji način.


(VIDEO)Francuski predsednik današnjom izjavom izazvao jake reakcije javnosti\nDanas se francuski predsednik, Emanuel Makron susreo sa studentima gde je razgovarao o problemima sa kojima se oni susreću usled trenutne epidemiološke situacije. Ipak jedna njegova rečenica je izazvala veliku reakciju javnosti i javnih ličnosti.\nPredsednik Republike branio je rad izvršne vlasti, odbacujući pritom mnoge kritike formulisane s tim u vezi. Izgovorio je rečenicu koja je već izazvala velike reakcije javnosti. Emanuel Makron zažalio je ovog četvrtka zbog “neprestanog lova na greške” u Francuskoj, koja je postala “država od 66 miliona tužilaca”,(u slobodnom prevodu “advokati”) tokom najave u Saclay-u nacionalnog investicionog plana u kvantnu tehnologiju.\nU aluziji na brojne kritike vlade na upravljanje zdravstvenom krizom, šef države je takođe smatrao da „onaj ko ne greši onaj ko ne istražuje, ko ne radi ništa ili koji mehanički radi isto što i dan ranije“, tokom govora u pariskom predgrađu Saclay.\nTagovi: Emanuel Makron - Francuzi - izjava


Izvor: Radio 021 arhiva vesti 23.04.2016 - Naslovi.net\nOdata pošta žrtvama bombardovanja RTS-a\nPolaganjem venaca i paljenjem sveća kod spomenika "Zašto?", noćas u dva sata i šest minuta, porodice, kolege i prijatelji odali su poštu radnicima RTS-a poginulim u bombardovanju 1999. godine. U napadu NATO-a ubijeno je 16 radnika RTS-a. Brat… »\nDžordžija: Ubio petoro ljudi\nVlasti Džordžije objavile su da je petoro ljudi sinoć ubijeno u dve odvojene pucnjave na severoistoku te američke savezne države, a policija veruje da je ubica kasnije izvršio samoubistvo. Na troje ljudi pucano je na jednoj lokaciji u Eplingu, od… »\nRekordan broj zemalja potpisao sporazum o klimi\nU sedištu UN u Njujorku lideri i predstavnici više od 170 zemalja potpisali su Pariski sporazum o ograničavanju rasta globalne temperature i usporavanju klimatskih promena. Radio Glas Amerike piše da su svetski lideri na taj način, u rekordnom broju… »\n23.04.2016 Radio 021, kategorije


Zastava Makedonije zapaljena na Kosovu – Nadlanu.com\nZastava Makedonije zapaljena na Kosovu\nSKOPLJE, 29. septembra 2009. (Beta) - Kosovski i makedonski mediji su u utorak objavili da je zastava Republike Makedonije zapaljena u ponedeljak tokom fudbalske utakmice klubova "Vlaznimi" i "Priština", na gradskom stadionu u Prištini.\nPrema medijima, na tribini je bilo i anti makeodonskih parola. Tumači se da je do toga došlo zbog toga što su u nedavno objavljenoj Makedonskoj enciklopediji koju je izdala Makedonska akademija nauka i umetnosti (MANU), Albanci nazvani "šiptari", "planinci" i "arnauti".\nMinistarstvo spoljnih poslova Makedonije je saopštilo da je "paljenje zaastave vrslo loša poruka i necivilizovani čin koji treba najoštrije osuditi".\nMinistarstvo je ukazalo da "u ovako osetljivim trenucima svaki preduzet korak treba da bude u pravcu ublažavanja napetosti, a ne da je dalje raspiruje". Ministarstvo preporučuje da bi "svaki odgovoran član društva trebalo da najodlučnije osudi ovako ekstremne postupke".


Laslo Đere - Miomir Kecmanović\nPonedeljak, 26/08 - Tenis, ATP, US Open - Singles\n26/08L.Djere vs Miomir KecmanovicSet hendikeptip: 2 2.50\nSlučaj je hteo da se dvojica srpskih tenisera sastanu već na startu poslednjeg Grend Slema u sezoni.\nOvo nije deo sezone koji odgovara, trenutno trećem reketu Srbije. Đere je klasičan "šljakaš", i sve najbolje rezultate, uključujući i jedinu ATP titulu, zabeležio je na toj podlozi. Njega je trijumf u Brazilu na turniru iz Serije 500 vinuo u svetski vrh, i on se uspešno održava u njemu več pola godine. Ipak, kako koja sedmica prolazi, malo pokvari plasman, jer mu igranje na brzim podlogama nije zaštitni znak. U seriji je od četiri uzastopna poraza, bez osvojenog seta, a poslednju pobedu zabeležio je na šljaci, na turniru u Umagu, gde se, takođe, nije proslavio. Teško je očekivati da će krizu prekinuti u "velikoj jabuci".\nSve što važi za Đerea, ne važi za Kecmanovića, i obrnuto. Mladi srpski igrač obožava da igra na betonu, na kome je i "odrastao", računajući da živi i trenira u SAD-u. Već je počeo da postiže odlične rezultate na ATP turu, a upisao je i jedno finale, doduše na travi u turskoj Antaliji. Po sopstvenom priznanju šljaku ne voli i maksimalno je izbegava, dok mu je beton, pogotovo ovaj američki, omiljena podloga. Iza sebe ima nekoliko dobrih rezultata, a poslednji je bio u Sinsinatiju, gde je pobedio Ože-Alijasima i Aleksandra Zvereva., što mu je bio prvi trijumf nad nekim teniserom iz Top 10. U Vinston Sejlemu je izgubio u drugom kolu, ali bi i dalje treabalo da ostane u Top 50.\nOvo je drugi međusobni duel ove dvojice tenisera, a prvi je dobio Kecmanović u Indijen Velsu ove godine. Taj turnir je najviše pomogao Miomiru da probije barijeru i uđe u Top 100, pošto je kao laki luzer stigao do četvrtfinala. Već tu se videlo da Laslo Đere nema igru za beton, pa ne očekujemo ni da sada pruži neki značajniji otpor. Predviđamo laku i ubedljivu pobedu Kecmanovića, i to tačnim rezultatom 3:0 za koji je kvota u kladionici Meridinabet 2.22.


Proizvodnja rasada tikvica se odvija u kratkom vremeskom periodu. Za raniju proizvodnju se preporucuje rasad koji ima vecu zapreminu zemlje oko korenovog sistema, radi boljeg i brzeg ukorenjavanja, a sto se vise ide u topliji period zapreminu zemlje je moguce smanjivati.U takvim slucajevima se preporucuje rasad koji se proizvodi u kockama 4 cm, a koji se iznosi na svoje mesto odmah nakon formiranjaprvog pravog lista. U pojedinim slucajevima se ne preporucuje proizvodnja rasada, posebno u slucajevima kada se ne moze obezbediti dovoljna kolicina vode nakon rasadjivanja.\nProizvodnja rasada tikvica se odvija u kratkom vremeskom periodu. Za raniju proizvodnju se preporucuje rasad koji ima vecu zapreminu zemlje oko korenovog sistema, radi boljeg i brzeg ukorenjavanja, a sto se vise ide u topliji period zapreminu zemlje je moguce smanjivati. U takvim slucajevima se preporucuje rasad koji se proizvodi u kockama 4 cm, a koji se iznosi na svoje mesto odmah nakon formiranja prvog pravog lista. U pojedinim slucajevima se ne preporucuje proizvodnja rasada, posebno u slucajevima kada se ne moze obezbediti dovoljna kolicina vode nakon rasadjivanja.


BIĆE NOVIH HAPŠENJA: Teroristi s Kosova zakukali posle ekspresnog slanja Mustafe u Hag | Najnovije vesti - Srbija danas\n25.09.2020. • 08:34 Srbija Danas/kosovo-online.com\nJoš nije razjašnjeno ko je stavio lisice na ruke jednom od osnivaču OVK, ubacio ga avion i poslao ga pred lice pravde\nPosle jučerašnjeg hapšenja i ekspresnog odvođenja u pritvor u Hag jednog od osnivača OVK Saliha Mustafe, teroristi s Kosova očekuju sledećih dana nove pozive i hapšenja, a Betim Musljiu iz kosovskog Instituta za pravdu rekao je za KTV da očekuje nova hapšenja u narednim danima po optužnicama Specijalnog suda sa sedištem u Hagu.\nPo njegovim rečima, mnoge stvari povezane sa funkcionisanjem Specijalnog suda "su čudne".\n- Očekivanja su bila velika, s obzirom na galamu oko donošenja zakona. Ovo dugo vreme narušilo je kredibilitet. Moglo bi biti opravdano da postoje sada efikasni procesi koji bi se odvijali - rekao je Musljiu, prenosi Koha.\n- Imamo niz datoteka za koje se kaže da su povezane sa Specijalnim sudom i da su možda iz njega procurile, što u stvari predstavlja veliki rizik - rekao je Musljiu.\nŠta ako Mustafa sprema bekstvo?\n- Verujem da je ovo standardni postupak i da će ga tužilaštvo zahtevati - rekao je Musljiu.\nGovoreći o hapšenju Saliha Mustafe, on je rekao da način na koji je uhapšen nije razjašnjen.\n- Zapravo, postoje mnoge dileme kako je izvedena operacija hapšenja prvooptuženog. Neki svedoci koje sam video u medijima rekli su da su ljudi Euleksa bili prerušeni. Ali nismo videli zvanične detalje, jer znamo da misija Euleks nema izvršne operacije u ovom obliku. Sva eventualna hapšenja na Kosovu mogu izvršiti institucije za sprovođenje zakona, a to je Kosovska policija. Ako su otišli i obavestili ga o njegovom pozivu i sproveli do Specijalizovanog tužilaštva, to je u redu jer to nije hapšenje - rekao je Musljiu.\nBetim Musljiu Kosovo Srbija OVK teroristi Hag hapšenje Salih Mustafa


Iako su uspeli da na putu do finala pobede jednog svetskog prvaka, ekipu Internasionala, Afrikanci ipak nisu mogli više u finalu. Inter je poveo preko Pandeva posle prve ozbiljnije akcije u 12. minutu, da bi pet minuta kasnije posle bega Zanietija po boku i odličnog centaršuta na 2:0 povisio Samjuel Eto.\nDejan Stanković u igru je ušao u 54. minutu, a samo pet minuta kasnije spremio je sjajnu asistenciju Dijegu Militu koji nije uspeo da postigne pogodak. Još jednu lepu šansu za Inter u nastavku je propustio i Maikon koji je minut pre ulaska Stankovića pogodio prečku.\nMazembe je u poslednjih 15 minuta zapretio u nekoliko navrata što ipak nije bilo dovoljno za makar utešni pogodak, dok je signal za veliko slavlje Italijana dao mlađani Džonatan Bijabjani koji je na dodavanje Stankovića u 85. minutu postavio konačnih 3:0.\nTrijumfom u Abu Dabiju, Inter je osvojio pet trofej u 2010. godini, dok je kapiten reprezentacije Srbije Dejan Stanković na najbolji mogući način krunisao dugogodišnju karijeru u kojoj je, zaključno sa večerašnjim, osvojio ukupno 24 trofeja.


Nalazite se ovdje:Početna»Saopštenja za medije»Zakon se ne smije donositi „trgovinom“ iza zatvorenih vrata\nSaopštenja za medije, Urbanizam 29/09/2017\nZakon o planiranju prostora i izgradnji objekata je postao predmet bezprizorne trgovine iza zatvorenih vrata, uz potpuno isključivanje stručne i laičke javnosti i zbog toga mora biti povučen iz procedure i vraćen na javnu raspravu kako bi se prije svega lokalne samouprave izjasnile o onome što je iza njihovih leđa dogovoreno u Skupštini Crne Gore.\nSve ono što se posljednih nekoliko dana dešava u vezi sa usvajanjem ovog Zakona ide u prilog sumnjama da neko u Vladi ima direktan interes da sporne odredbe zakona zažive u praksi. Takođe, ponašanje resornog ministra Pavla Radulovića pokazuje da je posebno motivisan da kompletan postupak odlučivanja o svakom objektu koji će ubuduće biti izgrađen ili legalizovan u Crnoj Gori, bude prenijet iz opština u njegove ruke.\nOd samog početka izmjene ovog zakona, preko održavanja javne rasprave, pa sve do zamjene teksta koji je bio na javnoj raspravi tekstom koji je pisan u kabinetima Vlade, ministar Radulović je učinio sve kako bi obmanuo javnost u vezi sa onim što je njegova prava priroda.\nNema nikakve sumnje da je na djelu pokušaj brutalne centralizacije sistema prostornog planiranja koji će ako ovakav zakon bude usvojen postati još osjetljiviji na korupciju, a svi oni koji budu imali namjeru da na takav način devastiraju prostor će od sada imati samo jednu adresu – kabinet ministra Pavla Radulovića.\nIako možemo da pretpostavimo da je ministar Radulović uzbuđen zbog činjenice da će preko noći dobiti skoro pa neograničenu moć u odlučivanju kada je planiranje u pitanju, podsjećamo da je ipak dužan da se ponaša u skladu sa javnim interesom. Takvo ponašanje svakako ne podrazumijeva vatreno zalaganje za rješenja koja su pisana za potrebe građevinskog lobija ili kome god da je obećao prolazak ovog zakona.\nU svakom dokumentu koji je Evropska Komisija do sada objavila a koji se odnosio na ocjenu napretka Crne Gore ka EU, sistem prostronog planiranja je bio označen kao posebno osjetljiv na korupciju, a sugerisana je i potreba da se značajno poveća transparentnost u toj oblasti. Potpuno suprotno preporukama EU Vlada planira da donese zakon koji ne samo da neće smanjiti korupciju, već će je direktno podsticati kroz centralizaciju odlučivanja.\nTakođe, smatramo da Skupština ne smije da bude pretvorena u pijačnu tezgu na kojoj se umjesto ozbiljne rasprave trguje privatnim i partijskim interesima, a sam zakon koristi kako bi se postigli ciljevi koji nemaju mnogo veze sa prostornim planiranjem, niti sa javnim interesom.\nZbog toga mislimo da su, ne samo ministar Radulović, već i drugi „pregovarači“ u kabinetu Ivana Brajovića dužni da građanima Crne Gore objasne kakvu „trgovinu“ vode iza zatvorenih vrata i šta će biti cijena postizanja dogovora oko zakona.\nMinistarstvo održivog razvoja i turizma MORT Parlament Pavle Radulović Skupština Crne Gore Vlada Crne Gore Zakon o planiranju prostora i izgradnji objekata\nPredhodni članakPress konferencija povodom međunarodnog dana slobodnog pristupa informacijama\nSlijedeći članak Vladajuća većina još jednom dokazala poslušnost i odanost građevinkom lobiju


Joksimović: Očekujem "adekvatan pritisak" na Prištinu - European Western Balkans\nJoksimović: Očekujem “adekvatan pritisak” na Prištinu\nAutor EWB 19. 03. 2018. 23. 05. 2019.\nBEOGRAD – Direktorka Centra za spoljnu politiku Aleksandra Joksimović izjavila je danas da očekuje da će u narednom periodu od međunarodnih aktera koji imaju uticaj na Prištinu, “pritisak biti adekvatan” kako bi se realizovao deo briselskog sporazuma koji se odnosi na Zajednicu srpskih opština.\n“Očekujem da će u narednom periodu od međunarodne zajednice, odnosno od onih aktera koji imaju jasan uticaj na prištinsku stranu, pritisak biti adekvatan, kako bi do realizacije ovog, za Srbiju najznačajnijeg, dela briselskog sporazuma došlo”, rekla je Joksimovićeva za RTS.\nOna je istakla da je Zajednica srpskih opština ključ pregovaračkog procesa Beograda i Prištine, kao i ključni uslov za Beograd.\nPrema njenim rečima, pregovori su, bez svake dileme, teški, ali se polako pomiču u pozitivnom smeru.\n“Jasno je da ćemo u narednom periodu imati značajno intenziviranje dijaloga i da će svi akteri pokušati da izvrše takvu vrstu uticaja koji će omogućiti da dođe do značajnijeg prodora u pregovaračkom procesu, koji bi rezultirao u adekvatnom vremenskom okviru i potpisivanjem sveobuhvatnog sporazuma o normalizaciji odnosa”, napomenula je Joksimovićeva.\nOna je ocenila da je evidentno da se region nalazi na jednoj vrsti prekretnice, da se procesi ubrzavaju, pa tako i oni procesi koji su vezani za pregovore između Beograda i Prištine.\nJoksimovićeva je podsetila da je prošlog meseca, posle više od godinu dana, održan prvi dijalog Beograda i Prištine na tehničkom nivou.\nBez obzira na to što su teme iste, zapravo se radi na učestalosti susreta, koji mogu dovesti do određenih, značajnih pomaka u implementaciji onoga što je već postignuto Briselskim sporazumom, rekla je Joksimović gostujući na RTS.\nDirektorka Centra za spoljnu politiku navodi da tehnički dijalog uvek ima svoje ograničene domete, a da se suština ovog pitanja rešava na političkom nivou.\n“Bez političke volje nemoguće je doći do krajnjeg rešenja, koje se sada najavljuje kao sveobavezujući sporazum o normalizaciji. U ovom trenutku imamo jednu situaciju da je predsednik Vučić politički izuzetno jak, za razliku od Tačija, koji ima značajne političke probleme unutar Kosova. Bez obzira na to, očekujem da će se u periodu koji je pred nama da počnu da se pojavljuju određena vrsta scenarija”, rekla je Joksimovićeva.\nOna je dodala da Nemačka ima ključni uticaj, a da proces ubrzava i činjenica da je nemačka vlada formirana.\nJoksimovićeva kaže da je Srbija mnogo dalje odmakla u procesu evropskih integracija i u pregovorima sa Evropskom unijom, a da se napredak u Poglavlju 35 (Odnosi sa Prištinom) konstatno meri kao uslov za dalje otvaranje pregovaračkih poglavlja.\nZa Kosovo, podsetila je, postoje određene vrste značajnih uslova koji se tiču Specijalnog suda za ratne zločine i pitanjem demarkacije sa Crnom Gorom.\nAleksandra JoksimovićCentar za spoljnu politikuDijalog Beograda i PrištineEvropska unija\nReljić: Balkanu treba više novca iz EU fondova\n[VIDEO] Razgovarajmo o Evropi – Infrastrukturno povezivanje i digitalna agenda\nEWB 09. 02. 2018. 14. 02. 2018.\nPoslanik EP: Izvestiću Evropski parlament o situaciji sa Rio Tintom\nEWB 25. 08. 2021.